2022 m. d.

paslaugų viešojo pirkimo-pardavimo sutarties

1 priedas

**TECHNINĖ SPECIFIKACIJA**

**Turinys**

[1. BENDRA INFORMACIJA 3](#_Toc67497775)

[2. VARTOJAMOS SĄVOKOS IR SUTRUMPINIMAI 3](#_Toc67497776)

[3. TEISĖS AKTAI, KURIAIS TURI BŪTI VADOVAUJAMASI 5](#_Toc67497777)

[4. PIRKIMO TIKSLAI, UŽDAVINIAI IR REZULTATAI 7](#_Toc67497778)

[5. ESAMA SITUACIJA IR ESAMAS KOMPIUTERIZAVIMO LYGIS 8](#_Toc67497779)

[6. REIKALAVIMAI ANR MODERNIZAVIMUI 11](#_Toc67497780)

[6.1. Funkciniai reikalavimai 11](#_Toc67497781)

[6.1.1. Bendrieji reikalavimai 11](#_Toc67497782)

[6.1.2. Reikalavimai ES bylų paieškos funkcionalumui 13](#_Toc67497783)

[6.1.3. Reikalavimai ES duomenų registravimo ir tvarkymo funkcionalumui 15](#_Toc67497784)

[6.1.4. Reikalavimai ES duomenų registravimo naudojant integracines sąsajas funkcionalumui 21](#_Toc67497785)

[6.1.5. Reikalavimai skundų tvarkymo funkcionalumui 22](#_Toc67497786)

[6.1.6. Reikalavimai ES bylų kontrolės funkcionalumui 23](#_Toc67497787)

[6.1.7. Reikalavimai MAIS įmokų tvarkymo funkcionalumui 23](#_Toc67497788)

[6.1.8. Reikalavimai ataskaitų funkcionalumui 24](#_Toc67497789)

[6.1.9. Reikalavimai išrašų ir pažymų funkcionalumui 24](#_Toc67497790)

[6.1.10. Reikalavimai administravimo funkcionalumui 25](#_Toc67497791)

[6.2. Reikalavimai integracinėms sąsajoms 26](#_Toc67497792)

[7. NEFUNKCINIAI REIKALAVIMAI 33](#_Toc67497793)

[7.1. Reikalavimų įgyvendinimas 33](#_Toc67497794)

[7.2. Reikalavimai saugumui 33](#_Toc67497795)

[7.3. Reikalavimai naudotojo sąsajai ir ergonomikai 35](#_Toc67497796)

[7.4. Reikalavimai architektūrai 36](#_Toc67497797)

[7.5. Reikalavimai programinei įrangai ir licencijoms 37](#_Toc67497798)

[7.6. Reikalavimai greitaveikai ir našumui 38](#_Toc67497799)

[7.7. Reikalavimai demonstracijoms 38](#_Toc67497800)

[7.8. Reikalavimai dokumentacijai 39](#_Toc67497801)

[7.9. Reikalavimai testavimo ir eksploatavimo aplinkoms 39](#_Toc67497802)

[7.10. Reikalavimai testavimui 40](#_Toc67497803)

[7.11. Reikalavimai diegimui 41](#_Toc67497804)

[7.12. Reikalavimai mokymams 41](#_Toc67497805)

[7.13. Reikalavimai bandomajai eksploatacijai 41](#_Toc67497806)

[7.14. Reikalavimai garantinei priežiūrai 42](#_Toc67497807)

[7.15. Reikalavimai sutarties vykdymo etapams 43](#_Toc67497808)

[8. PRIEDAI 53](#_Toc67497810)

[8.1. Priedas nr. 1. Ekonominių sankcijų administravimo veiklos modelis 54](#_Toc67497811)

[8.1.1. Ekonominės sankcijos registravimas 54](#_Toc67497812)

[8.1.2. Ekonominės sankcijos bylos sukūrimas per integracines sąsajas 58](#_Toc67497813)

[8.1.3. Ūkio subjekto informavimas 60](#_Toc67497814)

[8.1.4. Ūkio subjekto licencijos naikinimas / stabdymas 62](#_Toc67497815)

[8.1.5. Ūkio subjekto prievolės (baudos) sumokėjimas 64](#_Toc67497816)

[8.1.6. Procesinio sprendimo apskundimas 67](#_Toc67497817)

[8.1.7. Ekonominės sankcijos koregavimas / naikinimas 71](#_Toc67497818)

[8.2. Priedas Nr. 2. BPMN notacijos paaiškinimai 73](#_Toc67497819)

# BENDRA INFORMACIJA

1. Informatikos ir ryšių departamentas prie Lietuvos Respublikos vidaus reikalų ministerijos (toliau – Perkančioji organizacija) įgyvendina projektą „Administracinių nusižengimų registro poveikio priemonių taikymo ūkio subjektams funkcionalumo sukūrimas“ (toliau – Projektas).
2. Siekiant padidinti priežiūros institucijų paskirtų piniginių sankcijų administravimo efektyvumą ir centralizuotai registruoti ūkio subjektų padarytus teisės pažeidimus bei administruoti ūkio subjektams skirtas ekonomines sankcijas (toliau techninėje specifikacijoje registruojamas objektas vadinamas – ES), užtikrinti jų nagrinėjimo tvarkos veiksmingumą, paskirtų nuobaudų vykdymą ir kontrolę, Perkančioji organizacija numato įsigyti Administracinių nusižengimų registro (toliau – ANR) modernizavimo ir diegimo paslaugas. Šio dokumento tikslas – aprašyti ANR modernizavimo funkcinius ir nefunkcinius reikalavimus.
3. Pirkimas susijęs su nacionaliniu saugumu, todėl tiekėjas turės užtikrinti, kad teikdamas paslaugas, jis ir/ar jo sprendiniai, veiksmai nekels grėsmės nacionaliniam saugumui.

# VARTOJAMOS SĄVOKOS IR SUTRUMPINIMAI

|  |  |
| --- | --- |
| Sutrumpinimas / apibrėžimas | Paaiškinimas |
| ADMIN III | Autentifikavimo ir autorizacijos sistema |
| AN | Administracinis nusižengimas |
| ANK | Lietuvos Respublikos administracinių nusižengimų kodeksas |
| ANR, Registras | Administracinių nusižengimų registras |
| ATPK | Lietuvos Respublikos administracinių teisės pažeidimų kodeksas |
| ANPR | Automatinė valstybinių numerių atpažinimo sistema |
| AVNIS | Audito, vertinimo ir nemokumo informacinė sistema |
| DARSIS | Didelės apimties rinkmenų saugojimo posistemis, skirtas įkelti didelės apimties turinį (pvz., video medžiaga, nuotraukos, failai) |
| DB | Duomenų bazė |
| DVS | Policijos dokumentų valdymo sistema |
| E-baudos projektas | „Elektroninių paslaugų informacinės sistemos, skirtos ne ginčo tvarka paskirtų baudų fiziniams ir juridiniams asmenims administravimui, sukūrimo“ projektas |
| EĮIS | Eismo įvykių informacinė sistema |
| e. Pristatymas IS | Nacionalinė elektroninių siuntų pristatymo, naudojant pašto tinklą, informacinė sistema |
| Ekonominė sankcija  (Poveikio priemonė), ES | Sankcijos (priemonės), skiriamos ūkio subjektams už jų veiklą reglamentuojančių Specialiųjų teisės aktų pažeidimus |
| ES byla | ANR priemonėmis tvarkomi ūkio subjektų specialiųjų teisės aktų pažeidimų duomenys, kurie apima ūkio subjekto, pažeidimo, procesinių sprendimų ir kitus susijusius duomenis |
| EUCARIS | Europos automobilių ir vairavimo pažymėjimų informacinė sistema *(angl. EUropean CAR and driving licence Information System )* |
| FA | Fizinis asmuo |
| GM | Greičio matuokliai |
| GR | Lietuvos Respublikos gyventojų registras |
| IAR | Ieškomų asmenų, neatpažintų lavonų ir nežinomų bejėgių asmenų žinybinis registras |
| Perkančioji organizacija ar IRD | Informatikos ir ryšių departamentas prie Lietuvos Respublikos vidaus reikalų ministerijos |
| IS | Informacinė sistema |
| ĮKNR | Įtariamųjų, kaltinamųjų ir nuteistųjų registras |
| MAIS | VMI mokesčių apskaitos IS |
| ITPR | Ieškomų transporto priemonių registras |
| JA | Juridinis asmuo |
| JADIS | Juridinių asmenų dalyvių informacinė sistema |
| JAR | Juridinių asmenų registras |
| KDIS | Lietuvos automobilių kelių direkcijos informacinė sistema |
| KLASIF | VRM klasifikatorių tvarkymo posistemis |
| KTPR | Lietuvos Respublikos kelių transporto priemonių registras |
| KTPVR | Lietuvos Respublikos kelių transporto priemonių vairuotojų registras |
| LIS | Licencijų informacinė sistema |
| LITEKO | Lietuvos teismų informacinė sistema |
| LVP | Policijos licencijuojamos veiklos informacinė sistema |
| Metodika | Valstybės informacinių sistemų gyvavimo ciklo valdymo metodika, patvirtinta 2014 m. vasario 25 d. IVPK direktoriaus įsakyme Nr. T-29 „Dėl valstybės informacinių sistemų gyvavimo ciklo valdymo metodikos patvirtinimo“ |
| MMR | Mokesčių mokėtojų registras |
| NDNT IS | Neįgalumo ir darbingumo nustatymo tarnybos IS |
| PD | Policijos departamentas prie Lietuvos Respublikos vidaus reikalų ministerijos |
| PLAIS | VĮ Registrų centre veikianti Piniginių lėšų apribojimų IS |
| PEPS | Policijos elektroninių paslaugų sistema |
| PPPTR | Prevencinių poveikio priemonių taikymo registras |
| PPP | Policijos personalo posistemis |
| Priežiūros institucija | Įstatymų nustatyta tvarka įgaliotas atlikti viešąjį administravimą subjektas, atliekantis priežiūros funkcijas |
| PRĮR | Policijos registruojamų įvykių registras |
| Projektas | Administracinių nusižengimų registro poveikio priemonių taikymo ūkio subjektams funkcionalumo sukūrimas, finansuojamas pagal 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.1-ESFA-V-912 priemonę „Nacionalinių reformų skatinimas ir viešojo valdymo institucijų veiklos gerinimas“ |
| ROIK | Registro objekto identifikacinis kodas |
| Specialieji teisės aktai | Lietuvos Respublikos įstatymai ir ES teisės aktai, reglamentuojantys ūkio subjektų administracinę atsakomybę |
| TSMPR | Lietuvos Respublikos traktorių, savaeigių ir žemės ūkio mašinų ir jų priekabų registras |
| SSO | angl. Single Sign On |
| UR | Užsieniečių registras |
| Ūkio subjektas, asmuo | Fizinis ar juridinis asmuo arba kita organizacija, juridinio asmens arba kitos organizacijos padalinys, Lietuvos Respublikos teritorijoje vykdantis ūkinę veiklą, kurią prižiūri viešojo administravimo subjektai |
| TPĮ | Tarpinė programinė įranga |
| TPSAIS | Transporto priemonių savininkų apskaitos informacinė sistema |
| VMI | Valstybinė mokesčių inspekcija prie Lietuvos Respublikos finansų ministerijos |
| VRM | Lietuvos Respublikos vidaus reikalų ministerija |
| VRIS CDB | Vidaus reikalų informacinės sistemos centrinė duomenų bazė |
| VSAKIS | Viešojo sektoriaus apskaitos ir ataskaitų konsolidavimo IS |
| VSATIS | Valstybės sienos apsaugos tarnybos informacinė sistema |

# TEISĖS AKTAI, KURIAIS TURI BŪTI VADOVAUJAMASI


1. Toliau yra pateikiamas sąrašas dokumentų ir teisės aktų, kuriais turi būti vadovaujamasi modernizuojant ANR (sąrašas nėra baigtinis):
   1. Lietuvos Respublikos administracinių nusižengimų registro įstatymas;
   2. Administracinių nusižengimų registro nuostatai, patvirtinti Lietuvos Respublikos Vyriausybės 2016 m. gruodžio 28 d. nutarimu Nr. 1278 „Dėl Administracinių teisės pažeidimų registro reorganizavimo ir Administracinių nusižengimų registro nuostatų patvirtinimo."
   3. Lietuvos Respublikos valstybės informacinių išteklių valdymo įstatymas;
   4. 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
   5. Lietuvos Respublikos asmens duomenų teisinės apsaugos įstatymas;
   6. Lietuvos Respublikos kibernetinio saugumo įstatymas;
   7. Lietuvos Respublikos Vyriausybės 2013 m. liepos 24 d. nutarimas Nr. 716 „Dėl Bendrųjų elektroninės informacijos saugos reikalavimų aprašo, saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo";
   8. Lietuvos Respublikos krašto apsaugos ministro 2020 m. gruodžio 4 d. įsakymas Nr. V-941 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašo ir Informacinių technologijų saugos atitikties vertinimo metodikos patvirtinimo;
   9. Lietuvos Respublikos vidaus reikalų ministro 2017 m. gruodžio 22 d. įsakymas Nr. 1V-883 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“;
   10. Lietuvos Respublikos Vyriausybės 2018 m. rugpjūčio 13 d. nutarimas Nr. 818 „Dėl Lietuvos Respublikos kibernetinio saugumo įstatymo įgyvendinimo“.
   11. Lietuvos Respublikos aplinkos apsaugos įstatymas;
   12. Lietuvos Respublikos užimtumo įstatymas;
   13. Lietuvos Respublikos pinigų plovimo ir teroristų finansavimo prevencijos įstatymas;
   14. Lietuvos Respublikos konkurencijos įstatymas;
   15. Lietuvos Respublikos reklamos įstatymas;
   16. Lietuvos Respublikos mažmeninės prekybos įmonių nesąžiningų veiksmų draudimo įstatymas;
   17. Lietuvos Respublikos nekilnojamojo kultūros paveldo apsaugos įstatymas;
   18. Lietuvos Respublikos administracinių nusižengimų kodeksas;
   19. Lietuvos Respublikos visuomenės informavimo įstatymas;
   20. Lietuvos Respublikos transporto veiklos pagrindų įstatymas;
   21. Lietuvos Respublikos alkoholio kontrolės įstatymas;
   22. Lietuvos Respublikos tabako, tabako gaminių ir su jais susijusių gaminių kontrolės įstatymas;
   23. Lietuvos Respublikos ginklų ir šaudmenų kontrolės įstatymas;
   24. Lietuvos Respublikos energetikos įstatymas;
   25. Lietuvos Respublikos valstybinės darbo inspekcijos įstatymas;
   26. Lietuvos Respublikos darbuotojų saugos ir sveikatos įstatymas;
   27. Lietuvos Respublikos geriamojo vandens tiekimo ir nuotekų tvarkymo įstatymas ;
   28. Lietuvos Respublikos ryšių reguliavimo tarnybos direktoriaus 2004 m. rugsėjo 16 d. įsakymas Nr. 1V-293 „Dėl Ekonominių sankcijų skyrimo taisyklių patvirtinimo“ ;
   29. Sankcijų skyrimo taisyklės, patvirtintos Valstybinės kainų ir energetikos kontrolės komisijos 2014 m. vasario 10 d. nutarimu Nr. O3-44 „Dėl sankcijų skyrimo taisyklių patvirtinimo“;
   30. Valstybinės maisto ir veterinarijos tarnybos direktoriaus 2015 m. birželio 29 d. įsakymas Nr. B1-648 „Dėl Lietuvos Respublikos maisto įstatymo pažeidimų nagrinėjimo tvarkos aprašo patvirtinimo“;
   31. Lietuvos Respublikos maisto įstatymas;
   32. Lietuvos Respublikos statybos įstatymas;
   33. Lietuvos Respublikos teritorijų planavimo ir statybos valstybinės priežiūros įstatymas;
   34. Lietuvos Respublikos teritorijų planavimo įstatymas;
   35. Lietuvos Respublikos vartotojų teisių apsaugos įstatymas;
   36. Lietuvos Respublikos produktų saugos įstatymas;
   37. Lietuvos Respublikos nesąžiningos komercinės veiklos vartotojams draudimo įstatymas;
   38. Lietuvos Respublikos elektroninių ryšių įstatymas;
   39. Lietuvos Respublikos mokesčių administravimo įstatymas;
   40. Lietuvos Respublikos biudžeto sandaros įstatymas;
   41. Lietuvos Respublikos kredito unijų įstatymas;
   42. Lietuvos Respublikos centrinių kredito unijų įstatymas;
   43. Lietuvos Respublikos mokėjimų įstatymas;
   44. Lietuvos Respublikos finansinio tvarumo įstatymas;
   45. Lietuvos Respublikos vertybinių popierių įstatymas;
   46. Lietuvos Respublikos finansinių priemonių rinkų įstatymas;
   47. Lietuvos Respublikos kolektyvinio investavimo subjektų įstatymas;
   48. Lietuvos Respublikos draudimo įstatymas;
   49. Lietuvos Respublikos bankų įstatymas;
   50. Lietuvos Respublikos pensijų kaupimo įstatymas;
   51. Lietuvos Respublikos mokėjimo įstaigų įstatymas;
   52. Lietuvos Respublikos vartojimo kredito įstatymas;
   53. Lietuvos Respublikos su nekilnojamuoju turtu susijusio kredito įstatymas;
   54. Lietuvos Respublikos valiutos keityklos operatorių įstatymas;
   55. Lietuvos Respublikos sutelktinio finansavimo įstatymas;
   56. Lietuvos Respublikos nacionalinių plėtros įstaigų įstatymas;
   57. Lietuvos Respublikos profesinių pensijų kaupimo įstatymas;
   58. Lietuvos Respublikos papildomo savanoriško pensijų kaupimo įstatymas;
   59. Lietuvos Respublikos elektroninių pinigų ir elektroninių pinigų įstaigų įstatymas;
   60. Lietuvos Respublikos informuotiesiems investuotojams skirtų kolektyvinio investavimo subjektų įstatymas;
   61. Lietuvos Respublikos profesionaliems investuotojams skirtų kolektyvinio investavimo subjektų valdymo įmonių įstatymas;
   62. Lietuvos Respublikos Lietuvos banko įstatymas;
   63. Lietuvos Respublikos juridinių asmenų nemokumo įstatymas;
   64. Lietuvos Respublikos turto ir verslo vertinimo pagrindų įstatymas;
   65. Lietuvos Respublikos ataskaitų audito įstatymas;
   66. Lietuvos Respublikos klimato kaitos valdymo finansinių instrumentų įstatymas;
   67. Lietuvos Respublikos mokesčio už aplinkos teršimą įstatymas;
   68. Lietuvos Respublikos mokesčio už valstybinius gamtos išteklius įstatymas;
   69. Lietuvos Respublikos metrologijos įstatymas;
   70. Išieškojimų valstybės naudai pertvarkymo koncepcija, patvirtinta Lietuvos Respublikos Vyriausybės 2012 m. sausio 18 d. nutarimu Nr. 104 „Dėl Išieškojimų valstybės naudai pertvarkymo koncepcijos patvirtinimo;
   71. Poveikio priemonių taikymo ūkio subjektams pagrindinių nuostatų koncepcija, patvirtinta Lietuvos Respublikos Vyriausybės 2012 m. spalio 24 d. nutarimu Nr. 1304 „Dėl Poveikio priemonių taikymo ūkio subjektams pagrindinių nuostatų koncepcijos patvirtinimo“;
   72. Lietuvos Respublikos Vyriausybės 2010 m. gegužės 4 d. nutarimas Nr. 511 „Dėl institucijų atliekamų priežiūros funkcijų optimizavimo“;
   73. Tarybos reglamentas (EB) Nr. 1224/2009, 93 str.;
   74. Kiti su teikiamomis paslaugomis ir su Perkančiosios organizacijos veiklos reglamentavimu susiję teisės aktai ir dokumentai.
2. Paslaugų teikėjas privalo vadovautis ne tik aukščiau išvardintais, bet ir visais kitais su sutarties įgyvendinimu susijusiais teisės aktais, taip pat jų naujausiais pakeitimais ir papildymais.

# PIRKIMO TIKSLAI, UŽDAVINIAI IR REZULTATAI

1. **Pirkimo tikslas** – įsigyti ANR modernizavimo ir diegimo paslaugas.
2. **Pirkimo uždaviniai**:
   1. atlikti detalią poreikių ir galimybių analizę;
   2. sumodeliuoti ir suprojektuoti modernizuojamą ir naujai kuriamą ANR funkcionalumą;
   3. parengti ir suderinti visą numatytą ANR modernizavimo dokumentaciją;
   4. realizuoti ir įdiegti šioje Specifikacijoje numatytus ANR funkcionalumus;
   5. sėkmingai įvykdyti sukurtų ir modernizuotų ANR funkcionalumų testavimą ir bandomąją eksploataciją;
   6. vykdyti ANR modernizavimo garantinės priežiūros paslaugas.
3. **Pirkimo rezultatas** – pilna apimtimi modernizuotas, įdiegtas ir ištestuotas ANR. Teikiamos garantinės priežiūros paslaugos.

# ESAMA SITUACIJA IR ESAMAS KOMPIUTERIZAVIMO LYGIS

1. Šiuo metu ANR registruojami ANK nustatyta tvarka fiziniam asmeniui užfiksuoti administraciniai nusižengimai. Lietuvos Respublikos Vyriausybės 2012 m. sausio 18 d. nutarimu Nr. 104 „Dėl Išieškojimų valstybės naudai pertvarkymo koncepcijos patvirtinimo“ patvirtintoje Išieškojimų valstybės naudai pertvarkymo koncepcijoje buvo numatyta, kad IRD kartu su partneriais –VMI ir PD vykdomas „Elektroninių paslaugų informacinės sistemos, skirtos ne ginčo tvarka paskirtų baudų fiziniams ir juridiniams asmenims administravimui, sukūrimo“ projektas (toliau – E-baudos projektas) yra pirmas žingsnis įgyvendinant šios koncepcijos tikslus ir uždavinius.
2. E-baudos projekto metu buvo sukurtas už administracinius nusižengimus paskirtų baudų administravimo mechanizmas, tačiau už ANK numatytus administracinius nusižengimus baudos skiriamos tik fiziniams asmenims, tuo tarpu juridiniams asmenims už tam tikrus veiklos pažeidimus gali būti skiriamos ekonominės sankcijos. Ekonominės sankcijos, kitos finansinės sankcijos juridiniams asmenims taip pat teismų paskirtos finansinės baudos nėra centralizuotai administruojamos. Nėra tiksliai žinoma, kiek skiriama tokių baudų ir kiek jų surenkama į valstybės biudžetą, neužtikrinamas administracinės teisenos veiksmingumas, nevykdoma paskirtų baudų surinkimo kontrolė. Pagrindinės ANR sistemos funkcijos:
   1. Duomenų paieška registre;
   2. Registro duomenų peržiūra;
   3. Registro objekto registravimas;
   4. Registro duomenų keitimas;
   5. Registro įrašo duomenų spausdinimas;
   6. Ataskaitų generavimas;
   7. Dokumentų formavimas;
   8. Duomenų iš išorinių sistemų gavimas ir apdorojimas;
   9. Registro apkrovos, klaidų ir kt. stebėjimas;
   10. Konfigūruojamų parametrų keitimas;
   11. Asmens finansinės būsenos (apmokėtos/neapmokėtos baudos, mokėjimai, kai sudaryta mokestinės paskolos sutartis, balansas) peržiūra.
3. Žemiau iliustruojama esama ANR architektūra ir sąsajos su kitomis sistemomis:



5.1 pav. ANR architektūros schema

1. Architektūros diagramoje pavaizduotų komponentų paaiškinimai:
   1. Vieningo prisijungimo (toliau – SSO) serveris – tinklinė paslauga, suteikianti galimybę centralizuotai autentifikuoti ir autorizuoti ANR naudotojus prisijungimo metu autentifikavimo ir autorizacijos sistemoje (toliau – ADMIN III).
   2. ADMIN III – Autentifikavimo ir autorizacijos sistema. Kiekvienas sistemos naudotojas yra susietas su įstaiga – ANR tvarkytoju ir jos padaliniu. Prisijungimo prie sistemos metu, naudotojo institucija, pareigos ir teisių rinkinys gaunami iš ADMIN III.
   3. Senoji GM sąsaja – sistema, perduodanti senesnių greičio matuoklių (integruotų iki universalios sąsajos sukūrimo) užfiksuotų administracinių teisės pažeidimų duomenis į ANR.
   4. Universali sąsaja – programinė įranga, realizuota žiniatinklio (angl. *web services*) paslaugų pagrindu, kurią sudaro metodai duomenims iš pažeidimų fiksavimo sistemų ir naujų matuoklių į ANR perduoti.
   5. TPĮ – tarpinė programinė įranga (WebMethods). VRM IRD įdiegta tarpinė programinė įranga. Ši tarpinė įranga užtikrina duomenų mainus tarp VRM informacinių sistemų.
   6. AUDIT III - VRIS naudojama auditavimo sistema.
   7. PRĮR – Policijos registruojamų įvykių registras. PD ir pavaldžių įstaigų darbuotojai registruoja pranešimus apie įvykį, policijos ikiteisminius tyrimus ir nusikalstamas veikas.
   8. ANR – Administracinių nusižengimų registras.
   9. ANR DB – ANR duomenų bazė. Darbinėje Oracle schemoje saugomi einamieji pažeidimų duomenys, o archyvinėje – suarchyvuoti ir matomi tik tam teisę turintiems naudotojams.
   10. EĮIS – Eismo įvykių informacinė sistema.
   11. EĮIS DB – EĮIS duomenų bazė.
   12. PEPS - Policijos elektroninių paslaugų sistema.
   13. LITEKO - Teismų informacinė sistema.
   14. MAIS – Mokesčių apskaitos informacinė sistema, teikianti ANR duomenis apie atliktus pažeidėjų mokėjimus.
   15. EUCARIS – Informacinė sistema apsikeitimui techniniais transporto priemonių ir su transporto priemonėmis susijusių asmenų (savininkų, valdytojų) duomenimis tarp skirtingų šalių teisėsaugos institucijų.
   16. ANPR – Automatinė valstybinių numerių atpažinimo sistema.
   17. Kitos IS – Kitos išorinės sistemos, kurioms teikiama ATP kūrimo ir paieškos integracinė paslauga.
   18. GR - Lietuvos Respublikos Gyventojų registras (kopija, saugoma IRD).
   19. JAR - Juridinių asmenų registras (kopija, saugoma IRD).
   20. PPPTR - Prevencinių poveikio priemonių taikymo registras.
   21. PPP - Policijos personalo posistemis.
   22. IAR - Ieškomų asmenų, neatpažintų lavonų ir bejėgių asmenų žinybinis registras.
   23. LVP – Policijos licencijuojamos veiklos informacinė.
   24. KTPVR - Lietuvos Respublikos kelių transporto priemonių vairuotojų registras.
   25. ITPR - Ieškomų transporto priemonių registras.
   26. KLASIF – Klasifikatorių tvarkymo posistemis.
   27. SODRA - VSDFV informacinė sistema.
   28. DRAUD – Lietuvos Respublikos Draudimo priežiūros komisijos duomenų bazė.
   29. VTADB - Valstybinės techninės apžiūros duomenų bazė.
   30. VSATIS - Valstybės sienos apsaugos tarnybos informacinė sistema.
   31. VSATP – VSAT personalo taikomoji tvarkymo sistema.
   32. ĮKNR – Įtariamų, kaltinamų ir nuteistų registras.
   33. KTPR – Lietuvos Respublikos kelių transporto priemonių registras.
   34. KDIS - Lietuvos automobilių kelių direkcijos informacinė sistema.
2. ANR naudojamos technologijos:
   1. Duomenų bazės serveris:
      1. Operacinė sistema - CentOS Linux 7.6.1810;
      2. DB versija - Oracle Database 12c Enterprise Edition Release 12.2.0.1.0;
      3. NLS\_CHARACTERSET - AL32UTF8;
      4. NLS\_ NCHAR\_CHARACTERSET - UTF8.
   2. Aplikacijų serveris:
      1. operacinė sistema – Red Hat Enterprise Linux Server release 6.3;
      2. naudojamos Java versijos: jdk1.8.0\_151 ir jdk1.8.0\_45;
      3. naudojamos Tomcat versijos: 6 ir 7;
      4. Tomcat skaičius 9 vnt.
   3. Aplikacijų serveriai 4 vnt., kurių konfigūracijos:
      1. Operacinė sistema – CentOS 7.6.1810;
      2. Java: jdk1.8.0\_231;
      3. Tomcat 7;
      4. Tomcat skaičius 1 vnt.
   4. Aplikacijų serveris 1 vnt., kurio konfigūracija:
      1. Operacinė sistema - CentOS 7.6.1810;
      2. Java: jdk1.8.0\_172;
      3. Tomcat 7;
      4. Tomcat skaičius 2 vnt.


# REIKALAVIMAI ANR MODERNIZAVIMUI

## Funkciniai reikalavimai

### Bendrieji reikalavimai

1. Atliekant ANR modernizavimą kiek įmanoma turi būti naudojamas dabartinis ANR funkcionalumas (paieškos kriterijų įvedimo, klasifikatorių reikšmių pasirinkimo, paieškos inicijavimo, paieškos rezultatų filtravimo, spausdinimo ir eksportavimo, paieškos kriterijų išvalymo, el. pasirašymo ir kt.). Esant poreikiui šie funkcionalumai (komponentai) turi būti modernizuoti, kad būtų užtikrintas tinkamas jų veikimas su naujai kuriamu / modernizuojamu funkcionalumu.
2. Naujai kuriamos / modernizuojamos ANR formos kiek įmanoma turi būti automatizuotai užpildomos duomenimis, kurie yra saugomi ANR ar kitose per integracines sąsajas pasiekiamose informacinėse sistemose, duomenų bazėse ir registruose. Naudotojui turi reikėti įvesti tik unikalią, ANR iš anksto nežinomą informaciją.
3. Visoms šioje specifikacijoje aprašytoms funkcijoms, kurių metu yra sukuriami duomenys, turi būti realizuojamos tų duomenų redagavimo, šalinimo ir anuliavimo funkcijos, kurios turi būti suderinamos su veiklos logika. Išimtys gali būti taikomos suderinus sprendimą su Perkančiąja organizacija detalios analizės ar projektavimo etapo metu.
4. Visose naujai kuriamose / modernizuojamose ANR duomenų įvedimo formose (išskyrus su Perkančiąja organizacija detalios analizės ar projektavimo etapo metu suderintas išimtis) turi būti realizuoti šie duomenų įvedimo principai:
   1. duomenų įvedimas ranka;
   2. automatizuotas formos užpildymas duomenimis gautais per integracines sąsajas iš kitos informacinės sistemos ar registro. Turi būti neleidžiama koreguoti gautus duomenis, išskyrus išimtis, suderintas su Perkančiąja organizacija detalios analizės ar projektavimo etapų metu.
5. Naujai kuriamos / modernizuojamos ANR duomenų įvedimo formos turi būti konstruojamos taip, kad duomenų įvedimas būtų kiek įmanoma labiau struktūrizuotas. Turi būti kuriami ir naudojami klasifikatoriai.
6. Turi būti galima kiekvieną su Perkančiąja organizacija suderintą naujai kuriamą / modernizuojamą ANR sąrašą:
   1. spausdinti ir eksportuoti į su Perkančiąja organizacija suderintas rinkmenas (pvz., PDF, DOCX, XLSX ar pan.);
   2. filtruoti pagal tam sąrašui priklausančius atributus. Išimtys gali būti taikomos suderinus sprendimą su Perkančiąją organizacija detalios analizės ar projektavimo etapo metu;
   3. rikiuoti pagal tam sąrašui priklausančius atributus, suderintus detalios analizės ar projektavimo etapų metu. Išimtys gali būti taikomos suderinus sprendimą su Perkančiąją organizacija.
7. Naujai kuriamuose / modernizuojamuose ANR sąrašuose turi būti:
   1. atvaizduojamas įrašų sąraše skaičius. Atlikus sąrašo filtravimą turi būti vaizduojamas rastų įrašų skaičius;
   2. realizuotas daugumos įrašų pažymėjimo funkcionalumas tam tikrų veiksmų atlikimui (pvz., eksportavimui pasirinktų įrašų). Detalios analizės ar projektavimo etape turi būti suderinta, kuriuose sąrašuose turi būti leidžiamas daugumos įrašų pažymėjimas.
8. Turi būti vykdomas į naujai sukurtas / modernizuotas ANR duomenų įvedimo formas įvedamų duomenų tikrinimas (angl. *validation*) pagal detalios analizės ir projektavimo metu formoms nustatytas tikrinimo taisykles:
   1. tikrinami privalomi įvesti duomenys, ir neturi būti leidžiama pereiti iš lango į langą, jeigu yra neįvesti privalomi duomenys;
   2. tikrinamas duomenų formatas (datos, skaičiaus, teksto ar kitas nustatytas taisykles);
   3. tikrinami pridedamų rinkmenų plėtiniai ir rinkmenos dydis;
   4. atliekamas loginis tikrinimas tarp formos elementų – vieno formos elemento parinkimas (įvedimas) turi galėti įjungti / išjungti kitus formos elementus ir pan.
9. Naujai sukurtose / modernizuotose ANR duomenų įvedimo formose turi būti realizuotas pagalbinės informacijos (angl. *hints*) funkcionalumas – naudotojams turi būti pateikiami paaiškinamieji pranešimai tose ANR vietose, kuriose gali kilti neaiškumų, siekiant suprasti reikalingus atlikti veiksmus (pvz., pateikiamas paaiškinimas, kokius duomenis reikia įvesti į tam tikrą formos lauką):
   1. pagalbinės informacijos atvaizdavimui turi būti naudojamas dabartinis ANR funkcionalumas;
   2. detalios analizės ar projektavimo etapo metu turi būti identifikuotos vietos, kuriose turi būti pateikiami paaiškinamieji pranešimai.
10. Turi būti atliekamas ANR naudotojų informavimas su Perkančiąja organizacija detalios analizės ar projektavimo etapų metu suderintais atvejais (pvz., gautas skundas iš PEPS, gautas sprendimas iš LITEKO ir kt.). Informavimo momentai (ne daugiau nei 6) turi būti suderinti su Perkančiąja organizacija detalios analizės ar projektavimo etapų metu. ANR naudotojų informavimui turi būti naudojamas dabartinis ANR naudotojų informavimo funkcionalumas.
11. Turi būti galima dokumentus (pvz., priimtas nutarimas ES byloje, pateiktas skundas ES byloje ir kt.) išsiųsti proceso dalyviams naudojant dabartinį ANR e. Pristatymo IS ir el. laiškų siuntimo funkcionalumą.
12. ES byloms turi būti automatiškai sukuriamas ir priskiriamas bylos unikalus identifikatorius – ROIK. ROIK struktūra turi būti sudaroma atsižvelgiant į AN bylų ROIK sudarymo taisykles. ES bylos ROIK struktūra turi identifikuoti, kad tai yra ES byla (ne AN). ES bylos ROIK struktūra / sudarymo taisyklės turi būti suderintos su Perkančiąja organizacija detalios analizės ar projektavimo etapų metu:
    1. ES bylai sukurti (ROIK) turi būti įvesti tam tikri minimalūs duomenys (ūkio subjekto duomenys / pažeidimo duomenys ir pan.). Bylos sukūrimui reikalinga minimali duomenų aibė turi būti apibrėžta detalios analizės metu.
13. Reikalingas ANR funkcionalumas turi būti sukurtas / modernizuotas vadovaujantis šios specifikacijos 8.1 priede pateiktais procesais.


### Reikalavimai ES bylų paieškos funkcionalumui



6.1 pav. Panaudos atvejų schema

1. Turi būti galima **atlikti ES paiešką**:
   1. turi būti modernizuotas dabartinis administracinių nusižengimų (toliau – AN) paieškos funkcionalumas išplečiant jį ES paieškos funkcionalumu;
   2. pasirinkus ES paiešką naudotojui turi būti dinamiškai atveriami su ES susiję paieškos kriterijai;
   3. turi būti galima **įvesti / nurodyti paieškos kriterijus.** ES paiešką turi būti galima atlikti pagal:
      1. registro objekto identifikacinį kodą (toliau – ROIK);
      2. specialiojo teisės akto pavadinimą, straipsnį(-ius), straipsnio dalį(-is);
      3. juridinio asmens (toliau – JA) / fizinio asmens (toliau – FA) duomenis;
      4. ES duomenų registravimo laikotarpį;
      5. ES pažeidimo datą (laikotarpį);
      6. dokumento numerį;
      7. instituciją;
      8. kitus šiuo metu veikiančius ANR paprastos paieškos kriterijus.
   4. Inicijuojant ES paiešką turi būti privaloma **nurodyti paieškos tikslą ir paieškos pagrindą**.
      1. Paieškos tikslo pasirinkimas turi būti pasirenkamas iš klasifikatoriaus. Paieškos pagrindas turi būti įvedamas rankiniu būdu.
   5. Naudotojui atlikus paiešką turi būti **pateikiamas ES paieškos rezultatų sąrašas**. Sąraše turi būti pateikiama ši informacija:
      1. ROIK;
      2. ES duomenų registravimo duomenys suderintus detalios analizės ar projektavimo etapų metu;
      3. Pažeidėjo (FA / JA) duomenys;
      4. Kita informacija, suderinta su Perkančiąja organizacija detalios analizės ar projektavimo etapų metu.
   6. Turi būti galima **peržiūrėti pasirinktos ES duomenis (registro įrašą)**.
      1. Turi būti pateikiama ši informacija:
         1. Asmens (FA / JA) duomenys;
         2. Pažeidimo duomenys;
         3. Tyrimo veiksmai;
         4. Priimti procesiniai sprendimai;
         5. Dokumentai;
         6. Proceso šalys;
         7. Kita informacija suderinta su Perkančiąja organizacija detalios analizės ar projektavimo etapų metu.
      2. Informacija turi būti atvaizduojama suskirstant ją į blokus ir korteles (angl. *tabs*).
      3. Turi būti modernizuotas dabartinis universalios paieškos funkcionalumas pritaikant ES paieškos galimybėms. Universalios paieškos langas turi būti papildytas funkcionalumu leidžiančių atlikti ES paiešką pagal nurodytus paieškos kriterijus (pvz., pagal nurodytus specialiųjų teisės aktų straipsnius). Lango struktūra, pateikiami duomenys ir galimi paieškos kriterijai turi būti suderinti su Perkančiąja organizacija detalios analizės ar projektavimo etapų metu.

### Reikalavimai ES duomenų registravimo ir tvarkymo funkcionalumui



6.2 pav. Panaudos atvejų schema

1. Turi būti galima **registruoti ES duomenis**. Inicijuojant ES duomenų registravimą turi būti atveriama ES duomenų registravimo forma, kurioje turi būti galima:
   1. **Įvesti FA / JA asmens (pažeidėjo) duomenis**.
      1. Turi būti galima įvesti FA / JA duomenis pasirinktu būdu:
         1. Rankiniu būdu įvedant FA / JA duomenis į atitinkamus laukus.
         2. Atliekant FA / JA paiešką pagal FA kodą, vardą, pavardę / JA kodą, pavadinimą.
      2. Jei FA / JA duomenys įvesti rankiniu būdu, turi būti galima inicijuoti įvestų duomenų tikrinimą išoriniuose duomenų šaltiniuose (GR, VSATIS, UR, MMR, JAR) ir gauti patikrinimo rezultatą. Duomenų patikra turi būti atliekama, kai yra pažymėtas tikrinimo požymis (pagal nutylėjimą turi būti pažymėtas), tikrinimas turi būti atliekamas automatiškai (pvz., inicijuojant įvestų duomenų išsaugojimą). Asmens duomenų tikrinimui turi būti naudojamas dabartinis ANR funkcionalumas, išplečiant jį JA duomenų tikrinimo JAR galimybėmis.
      3. Jei inicijuota FA / JA duomenų paieška, turi būti gauti paieškos kriterijus atitinkantys FA / JA duomenys, kurių neturi būti galima koreguoti. Asmenų paieškai turi būti naudojamas dabartinis ANR funkcionalumas, kuris turi būti išplėstas JA paieškos galimybėmis:
         1. Turi būti atliekama paieška JAR, MMR ir ANR pagal įvestus JA duomenis (kodą, pavadinimą).
         2. Turi būti grąžinami paieškos rezultatai – JA arba JA pretendentų sąrašas (kai randamas daugiau nei vienas JA). Naudotojui turi būti galima pasirinkti JA iš JA pretendentų sąrašo.
         3. Pasirinkto JA duomenimis turi automatiškai užsipildyti atitinkami formos laukai suderinti su Perkančiąja organizacija detalios analizės ar projektavimo etapų metu.
      4. Turi būti galima įvesti ūkio subjekto kontaktinius duomenis neribojant duomenų kiekio, t. y. galima įvesti daugiau nei vieną kontaktinį telefono numerį, el. pašto adresą ir kitą informaciją, suderintą su Perkančiąja organizacija detalios analizės ar projektavimo etapų metu. Įvedus daugiau negu vieną el. pašto adresą ar gyvenamosios vietos adresą (kuri nėra ta pati deklaruotai gyvenamajai vietai, jeigu vedami FA duomenys), turi būti galimybė pasirinkti, kokiu adresu išsiųsti procesinius dokumentus.
      5. Turi būti galima įvesti JA atstovo (FA) duomenis:
         1. Automatiškai per sąsajas iš JAR gaunant JA vadovo duomenis;
         2. Įvedant atstovo (FA) duomenis rankiniu būdu, nurodant vardą, pavardę, gimimo datą ar asmens kodą, kontaktinius duomenis (telefono numerį (-ius), el. pašto adresą (-us), gyvenamąją vietą ir kt.), JA atstovavimo pagrindą (įgaliojimas ir pan.), įkeliant atstovavimo pagrindą patvirtinančius dokumentus ir kt.
         3. Turi būti galima redaguoti, šalinti JA atstovo duomenis.
         4. JA atstovo duomenys turi būti įkeliami į ekonominės sankcijos byloje ANR formuojamus dokumentus (kuriuose reikalingi JA ir jo atstovo duomenys).
      6. Turi būti galima įvesti daugiau nei vieno FA / JA asmens duomenis registruojant vieną ūkio subjekto pažeidimą (t. y. pažeidimą formuoti daugiau nei vienam ūkio subjektui).
      7. FA / JA (pažeidėjo) duomenų įvedimo formoje turi būti galima **peržiūrėti iš išorinių informacinių sistemų / registrų** (žr. 40.1 skyrių) **gautų** **ES byloje nurodytų FA / JA asmenų duomenis** (pvz., finansinės ataskaitos, turimos licencijos ir kt.), reikalingus tyrimo atlikimo tikslais.
         1. Turi būti galima iš sąrašo pasirinkti išorinius duomenų šaltinius, kuriuose turi būti atliekama FA / JA duomenų paieška, atlikti paiešką ir peržiūrėti paieškos rezultatus.
         2. Naudotojui turi būti leidžiama pasirinkti išorinius duomenų šaltinius, kuriuose jis turi teisę atlikti FA / JA duomenų paiešką.
         3. Atliekant FA / JA duomenų paiešką pagal nutylėjimą turi būti automatiškai užpildomas duomenų paieškos tikslas ir pagrindas su Perkančiąja organizacija detalios analizės ar projektavimo etapų metu suderintomis reikšmėmis (pvz., vyksta pažeidimo registravimas).
   2. **Įvesti pažeidimo duomenis**.
      1. Naudotojui turi būti galimybė įvesti šiuos pažeidimo duomenis – pažeidimo data ir laikas, pažeidimo vieta, susiję asmenys, pažeidimo esmė ir nustatytos aplinkybės (fabula), teisės aktų straipsniai, dalys, kuriose numatyta atsakomybė už padarytą veiklą ir kt.
      2. Naudotojas turi nurodyti (pasirinkti iš klasifikatoriaus) teisės aktą(-us), straipsnį(-ius) ir dalį(-is), kurio(-ių) pagrindu surašomas pažeidimas (-ai). Klasifikatoriaus reikšmės turi apimti Specialiuosius teisės aktus ir kitus (blanketinius) teisės aktus. Informacija apie pasirinktą(-us) teisės aktą(-us), straipsnį(-ius) ir dalį(-is) turi automatiškai persikelti į formuojamą procesinio sprendimo dokumentą su galimybe duomenis koreguoti (žr. 28.4.3.1 punktą).
         1. Naudotojui turi būti galima pasirinkti tik tuos kitus (blanketinius) teisės aktus, kurie yra susiję su pasirinktu Specialiuoju teisės aktu. Paslaugų teikėjas turi atlikti Specialiųjų teisės aktų ir kitų (blanketinių) teisės aktų susiejimą. Susiejimui turi būti naudojamas dabartinis ANR nustatymų funkcionalumas.
         2. Turi būti galima ranka įvesti kito (blanketinio) teisės akto, kuris nėra susietas su Specialiuoju teisės aktu, duomenis – pavadinimą, straipsnius, punktus ir dalis.
      3. Pažeidimo vietos duomenis turi būti galima nurodyti žemėlapyje. Turi būti naudojamas Perkančiosios organizacijos pateiktas ANR vietos nurodymo funkcionalumas.
      4. Pažeidimo duomenų įvedimo formų struktūra ir jose pateikiami duomenys turi būti suderinti su Perkančiąja organizacija detalios analizės ar projektavimo etapų metu.
   3. **Įvesti tyrimo veiksmus**.
      1. Turi būti sukurtos unifikuotos duomenų įvedimo formos šiems tyrimo veiksmams:
         1. Apklausa.
         2. Daiktų ir dokumentų paėmimas.
         3. Reikalavimas pateikti duomenis, turinčius reikšmės tiriamai bylai.
      2. Unifikuotų tyrimo veiksmo duomenų įvedimo formų pagrindu turi būti automatiškai generuojami dokumentai. Dokumentų generavimui turi būti naudojamas ANR dokumentų funkcionalumas (žr. 28.6 punktą). Dokumentų šablonai bus pateikti Perkančiosios organizacijos analizės etapo metu.
      3. Naudotojas turi nurodyti (pasirinkti iš klasifikatoriaus) tyrimo veiksmą. Priklausomai nuo nurodytos reikšmės turi būti atvaizduojami pasirinktos unifikuoto arba kito tyrimo veiksmo duomenų pildymo laukai.
      4. Naudotojui turi būti galimybė įvesti tyrimo veiksmo duomenis (pvz., bendra informacija, specifinė taikyto tyrimo veiksmo informacija, dalyvavusio vertėjo duomenys ir kt.).
      5. Suderintose tyrimo veiksmo duomenų įvedimo formose turi būti galima įkelti rinkmeną(-as) (pvz., apklausos protokolą, rašytinius parodymus ir kt.) su Perkančiąja organizacija detalios analizės ar projektavimo etapo metu suderintais formatais (pvz., PDF, DOCX, XLSX, ODF ar pan.).
      6. Tyrimo veiksmo duomenų įvedimo formų struktūra ir jose pateikiami duomenys turi būti suderinti su Perkančiąja organizacija detalios analizės ar projektavimo etapų metu.
   4. **Įvesti procesinius sprendimus**. Procesinius sprendimus turi būti galima įvesti tik tais atvejais, kai yra įvesti pažeidimo ir (ar) asmens duomenys.
      1. Naudotojas turi nurodyti (pasirinkti iš klasifikatoriaus) procesinio sprendimo tipą (pvz., skirti ES, neskirti ES, perduoti bylos nagrinėjimą kitai institucijai, atlikti papildomą tyrimą, apskųsti sprendimą, atnaujinti ūkio subjekto licencijos galiojimą ir kt.). Procesinio sprendimo tipo pasirinkimui turi būti naudojamas dabartinis ANR procesinių sprendimų tipų klasifikatorius, kuris turi būti papildytas su Perkančiąja organizacija detalios analizės ar projektavimo etapų metu suderintomis reikšmėmis.
         1. Pasirinkus procesinio sprendimo tipą, suvedus jo duomenis turi būti galimybė arba prisegti dokumentą arba suformuoti. Procesinių dokumentų šablonus pateiks Perkančioji organizacija.
         2. Priklausomai nuo pasirinkto procesinio sprendimo tipo ir procesinio dokumento turi būti atvaizduojami atitinkami duomenų pildymo laukai.
      2. Nurodžius procesinio sprendimo tipą / procesinį dokumentą turi būti atliekamas automatinis patikrinimas, ar FA nėra miręs / JA egzistuoja (nėra likviduotas, bankrutavęs ir pan.). Naudotojui turi būti pateikiamas informacinis pranešimas, jei nustatyta, kad FA miręs / JA neegzistuoja.
      3. Nurodžius procesinio sprendimo tipą / procesinį dokumentą turi būti atveriama duomenų įvedimo forma, kurioje naudotojui turi būti galimybė įvesti procesinio sprendimo duomenis (bendruosius bylos nagrinėjimo duomenis, priimtą sprendimą, skiriamą poveikio priemonę, baudos duomenis ir kt.).
         1. Procesinio sprendimo duomenų įvedimo formoje turi būti galima nurodyti teisės aktą (-ų), straipsnį(-ius) ir dalį(-is) pagal kuriuos yra priimamas atitinkamas procesinis sprendimas.
         2. Procesinio sprendimo duomenų įvedimo formoje turi būti galima prie kiekvieno nurodyto (atkelto iš pažeidimo) teisės akto(-ų), straipsnio(-ių) ir dalies(-ių) parinkti poveikio priemonę (pvz., pagal vieną įstatymo straipsnį skirti baudą Ūkio subjektui, pagal kitą – naikinti licenciją ir pan.). Turi būti galimybė dėl vieno pažeidimo skirti daugiau negu vieną poveikio priemonė (pvz,. baudą ir privalomus nurodymus ir pan.) Esant poreikiui, turi būti galima prie parinktos poveikio priemonės iš klasifikatoriaus (arba laisva forma, jeigu teisės akto nėra klasifikatoriuje) nurodyti teisės aktą(-us), straipsnį(-ius) ir dalį(-is), kuriais remiantis skiriama poveikio priemonė. Priklausomai nuo parinktų poveikio priemonių naudotojui turi būti atvaizduojami su parinkta poveikio priemone susiję duomenų įvedimo laukai (pvz., baudų, licencijų ir pan.).
         3. Turi būti galima pasirinkti, kurios poveikio priemonės turi būti atvaizduojamos suformuotame procesiniame sprendime. Turi būti galima subendrinti į vieną paskirtas tos pačios rūšies poveikio priemones (pvz., kai yra skirtas daugiau nei vienas įspėjimas pagal skirtingus straipsnius procesiniame sprendime skirti vieną įspėjimą ir pan.).
         4. Kolegialiai priimtų procesinių sprendimų atveju turi būti galima įvesti kolegialaus organo informaciją – pirmininką, narius, sekretorių.
      4. Įvestų duomenų pagrindu turi būti automatiškai formuojami (generuojami) dokumentai (žr. 28.6 punktą).
      5. Procesiniuose sprendimuose, kuriuose gali būti tvarkomi ūkio subjekto licencijos duomenys (skiriant poveikio priemonę, atšaukiant poveikio priemonę ir pan.), turi būti galima atlikti šiuos ūkio subjekto licencijų tvarkymo veiksmus:
         1. Turi būti galima atlikti ūkio subjekto turimų licencijų paiešką pagal su Perkančiąja organizacija suderintus paieškos kriterijus. Licencijų paieška turi būti atliekama LIS, gauti paieškos rezultatai turi būti atvaizduojami ANR.
         2. Turi būti galima peržiūrėti paieškos rezultatus (ūkio subjekto licencijas). Paieškos rezultatuose turi būti pateikiama informacija suderinta su Perkančiąja organizacija detalios analizės ar projektavimo etapo metu.
         3. Turi būti galima peržiūrėti pasirinktos licencijos duomenis.
         4. Turi būti galima atlikti šiuos veiksmus su pasirinkta licencija:
            1. Naikinti licencijos galiojimą.
            2. Stabdyti licencijos galiojimą.
            3. Atnaujinti licencijos galiojimą (jeigu licencija buvo sustabdyta naudojant ANR).
         5. Nurodant licencijos tvarkymo veiksmą (naikinimą, stabdymą, atnaujinimą) turi būti galima nurodyti kada turi būti atliktas licencijos būsenos pakeitimas: įsigaliojus procesiniam sprendimui, konkrečiai datai arba iš karto priėmus procesinį sprendimą.
         6. Nustatytu laiko momentu pakoreguoti licencijos duomenys turi būti perduodami į LIS (žr. 40.1 skyrių).
      6. Turi būti galima įvesti struktūrizuotą skundo ar kito procesinio dokumento struktūrizuotą informaciją. Turi būti galima skundo išnagrinėjimo rezultatus pridėti prie skundo rankiniu būdu, kai jie gaunami ne per ANR sąsają su LITEKO.
      7. Sudarant procesinį sprendimą turi būti automatiškai paskaičiuojamas sprendimo įsiteisėjimo terminas. ANR naudotojas turi galėti koreguoti šį terminą.
      8. Turi būti galima procesinį sprendimą pripažinti negaliojančiu ir suformuotą procesinį dokumentą automatiškai anuliuoti. Turi būti galima anuliuoti procesinį dokumentą be procesinio sprendimo pripažinimo negaliojančiu.
      9. Turi būti galima perkvalifikuoti (pakeisti) procesinius sprendimus. Perkvalifikavus procesinį sprendimą turi automatiškai atsinaujinti susijusio pažeidimo duomenys.
      10. Turi būti galima vienam procesiniam sprendimui priskirti daugiau nei vieną asmenį.
      11. Turi būti sukurtas baudų skyrimo ir valdymo funkcionalumas, leidžiantis vykdyti veiksmus su baudomis, jei procesiniu sprendimu yra skiriama bauda(-os) (išskaidyti baudos mokėjimą dalimis, keisti baudos dydį, automatiškai apskaičiuoti baudos dydį, atidėti baudos mokėjimą ir kt.).
          1. Baudų skyrimo ir valdymo funkcijoms turi būti naudojamas dabartinis ANR baudų funkcionalumas (išskyrus apmokėjimo duomenų siuntimą į MAIS per tinklines sąsajas).
          2. Dabartinis ANR baudų funkcionalumas turi būti modernizuotas išplečiant baudų skyrimo funkcijas.
             1. Kai pagal Specialiuosius teisės aktus paskirta daugiau nei viena bauda, turi būti galima nurodyti, kaip turi būti apskaičiuojama galutinė bauda (skiriama didžiausia bauda, sumuojamos visos skirtos baudos).
             2. Skiriant poveikio priemonę prie kiekvieno pažeisto teisės akto (-ų) straipsnio(-ių) ar straipsnio(-ių) dalies(-ių) turi būti atvaizduojamos susijusios baudos ribos (pvz. nuo 15 iki 150 EUR) arba galimos skirti poveikio priemonės (pvz., licencijos naikinimas ir kt.). ANR turi vykdyti įvedamos baudos dydžio kontrolę pagal apibrėžtus baudos rėžius.
             3. Jei ES byloje įvestas daugiau nei vienas pažeidėjas ir suformuotas procesinis sprendimas daugiau nei vienam asmeniui, skiriant baudą atskiriems asmenims ANR turi automatiškai sudaryti unikaliai bylos asmenį ar bylos baudą identifikuojantį atributą (pavyzdžiui, asmens / baudos ROIK), kuris būtų naudojamas formuojant baudos apmokėjimo informaciją (instrukcijas) ir atliekant iš MAIS gautų mokėjimų sudengimą.
      12. Procesinio sprendimo formoje turi būti galima įkelti procesinio sprendimo dokumentą ar kitus su procesiniu sprendimu susijusius dokumentus / rinkmeną(-as) (pvz., protokolą, nutarimą ir kt.) su Perkančiąja organizacija detalios analizės ar projektavimo etapo metu suderintais formatais (pvz., PDF, DOCX, XLSX, ODF ar pan.).
      13. Procesinis sprendimas privalo turėti su sprendimu susietą dokumentą (sudarytą ANR priemonėmis arba įkeltą iš kompiuterio laikmenos).
      14. Procesinio sprendimo duomenų įvedimo formų struktūra ir jose pateikiami duomenys turi būti suderinti su Perkančiąja organizacija detalios analizės ar projektavimo etapų metu.
   5. **Pridėti proceso šalis**.
      1. Turi būti galima rankiniu būdu pridėti proceso šalis (FA / JA) į ES bylą. Proceso šalių pridėjimui turi būti naudojamas dabartinis ANR funkcionalumas.
   6. **Pridėti / generuoti dokumentus**.
      1. ANR turi būti galima vykdyti su dokumentais susijusias funkcijas (formuoti (generuoti) dokumentą, sugeneruoti dokumento numerį ir atvaizduoti jį dokumente, įkelti, formuoti lydraščius, pasirašyti el. parašu, spausdinti, išsiųsti pasirinktus dokumentus el. ryšių priemonėmis, anuliuoti (pripažinti negaliojančiu), peržiūrėti dokumentų sąrašus, peržiūrėti pasirinktą dokumentą ir kt.) naudojant dabartinį ANR dokumentų funkcionalumą.
         1. Dokumentus taip pat turi būti galima įkelti iš konkrečių ES duomenų įvedimo formos vietų (pvz., pažeidimo duomenų įvedimo, procesinių sprendimų duomenų įvedimo ir kt.), suderintų su Perkančiąja organizacija detalios analizės ar projektavimo etapų metu. Dokumentus turi būti galima įkelti su Perkančiąja organizacija detalios analizės ar projektavimo etapo metu suderintais formatais (pvz., PDF, DOCX, XLSX, ODF ar pan.).
         2. Visi įkelti / suformuoti dokumentai turi būti saugomi DARSIS.
         3. Turi būti galima šalinti į ANR įkeltus dokumentus.
         4. Visi ANR suformuotų dokumentų formatai turi būti tinkami siuntimui per e. Pristatymo IS.
         5. Turi būti realizuotas automatinis suderintų procesinio sprendimo (nutarimo, protokolo ir kt.) duomenų laukų užpildymas ANR saugomais duomenimis (institucijos duomenimis, pareigūno (darbuotojo) duomenimis, pažeidimo duomenimis, ūkio subjekto duomenimis ir kt.).
            1. Turi būti realizuotas procesinių sprendimų dokumentų sudarymo funkcionalumas, kuris dokumentų šablonų nustatytas vietas automatiškai užpildytų duomenimis (pvz., pateikiami institucijos banko sąskaitų numeriai, į kurias turi būti mokamos baudos, mokėjimo tvarka, institucijos rekvizitai, procesinio sprendimo apskundimo tvarka ir pan.) pagal kiekvienai institucijai apibrėžtus specifinius kintamuosius.
            2. ANR naudotojai, turintys atitinkamą duomenų tvarkytojo teisę, turi galėti tvarkyti savo institucijos apimtyje duomenų laukuose pateikiamą tekstą (baudų apmokėjimo tvarką, institucijos rekvizitus ir pan.). Institucijos šabloniniai (iš anksto paruošti, įvesti sistemoje) duomenys, kuriais užpildomos duomenų įvedimo formos ir / ar generuojamų dokumentų turinys, turi būti administruojami ANR nustatymų modulyje.
            3. Naudotojui turi būti galima pasirinkti ant kokio dokumento blanko (firminio ar nefirminio) formuoti procesinį dokumentą.
            4. Paslaugų teikėjas pagal Perkančiosios organizacijos pateiktą informaciją turės sudaryti generuojamų dokumentų šablonus ir realizuoti jų užpildymo taisykles. Dokumentų šablonų tvarkymui turi būti naudojamas dabartinis ANR dokumentų šablonų tvarkymo funkcionalumas.
      2. Dabartinis ANR dokumentų valdymo funkcionalumas turi būti modernizuotas išplečiant dokumentų lydraščių formavimo funkcijas.
         1. Visi lydraščio rekvizitai turi būti automatiškai užpildomi atsižvelgiant į ANR nustatymus.
         2. Lydraščiai turi būti formuojami remiantis prisijungusio ANR naudotojo duomenimis. Jeigu ANR nustatymuose lydraščio duomenys nesuvesti ANR naudotojui, kuris bando formuoti lydraštį, jam turi būti pateikiamas suprantamas informacinis pranešimas.
2. ES duomenų registravimo formos laukai, suderinti su Perkančiąja organizacija detalios analizės ar projektavimo etapo metu, turi būti automatiškai užpildomi duomenimis gautais iš išorinių informacinių sistemų ar registrų (žr. 40.1 skyrių).
   1. ES duomenų registravimo formos struktūra ir pateikiami laukai turi būti suderinti su Perkančiąja organizacija detalios analizės ar projektavimo etapų metu.
3. Turi būti galima išsaugoti ES duomenų registravimo formoje įvestus duomenis. Išsaugoti galima, tik jeigu užpildyti visi privalomi laukai. Atlikus veiksmą turi būti užregistruojama ES.
4. Turi būti galima **tvarkyti ES duomenis**. Naudotojui turi būti galima atlikti šiuos veiksmus:
   1. **Koreguoti ES duomenis**. Vykdyti duomenų koregavimą turi būti galima tik atitinkamas teises turintiems ANR naudotojams. Koregavimo taisyklės ir leidžiamų koreguoti duomenų apimtis turi būti suderinta su Perkančiąja organizacija detalios analizės ar projektavimo etapų metu.
   2. **Išregistruoti ES**. Turi būti galima išregistruoti ES (pvz., klaidos atveju). Išregistravus ES bylą ji turi tapti neaktyvi. Išregistruoti ES turi būti galima tik atitinkamas teises turintiems ANR naudotojams. ES išregistravimui turi būti naudojamas dabartinis ANR išregistravimo funkcionalumas.
   3. **Archyvuoti / išarchyvuoti ES**. Turi būti galima perkelti ES bylas į archyvą (tam skirtą duomenų struktūrą) ir grąžinti ES bylas iš archyvo.
      1. UžregistruotosES bylos turi būti automatiškai perkeliamos į archyvą pagal ANR nustatytas taisykles. Archyvavimui turi būti naudojamas ANR administravimo funkcionalumas.
   4. **Priskirti pareigūną**. Turi būti galima priskirti atsakingą pareigūną medžiagai tirti arba priskirti medžiagos tyrimą kitam atsakingam pareigūnui tos pačios policijos įstaigos ribose. Pareigūno priskyrimui turi būti naudojamas dabartinis ANR pareigūnų priskyrimo funkcionalumas.
   5. **Persiųsti medžiagą**. Naudotojui turi būti galima persiųsti ES bylą pasirinktai institucijai. Medžiagos persiuntimui turi būti naudojamas dabartinis ANR medžiagų persiuntimo funkcionalumas.
   6. **Formuoti konkrečios ES bylos išrašą**. Turi būti galima formuoti pasirinktos konkrečios ES bylos išrašą. Reikalavimai išrašų formavimui aprašyti 6.1.9 skyriuje.
   7. **Registruoti kitos ES duomenis.** Inicijavus šią funkciją turi būti atveriama naujos ES duomenų registravimo forma su užpildytais pasirinktos ES pasirinktais duomenimis (pažeidimo duomenimis, pažeidėjo (ų) duomenimis ir kt.) su galimybe juos koreguoti.
   8. **Susieti su kita AN / ES byla.** Turi būti galima įvesti / pasirinkti ANR saugomos susijusios(-ų) AN / ES bylos(-ų) duomenis (ROIK ar kt.) ir taip susieti bylas. Bylų susiejimo funkciją turi būti galima inicijuoti ir iš AN bylos, ir iš ES bylos.


### Reikalavimai ES duomenų registravimo naudojant integracines sąsajas funkcionalumui

1. ANR turi būti realizuotas **ES bylos duomenų ir dokumentų registravimo funkcionalumas naudojant integracines sąsajas**.
   1. Turi būti galima pradinius ES bylos duomenis ir dokumentus ANR registruoti juos perduodant per integracines sąsajas iš išorinės informacinės sistemos. Perdavus duomenis ir dokumentus iš išorinės informacinės sistemos ANR turi automatiškai sukurti ES bylą, išsaugoti duomenų struktūroje atsiųstus duomenis ir dokumentus bei išorinei informacinei sistemai grąžinti sukurtos ES bylos ROIK.
   2. Turi būti realizuota ES bylos unikali nuoroda, kuri pagal bylos ROIK atvertų konkrečią ES bylą.
   3. Išorinės sistemos naudotojas turi galėti inicijuoti prisijungimą prie ANR panaudodamas unikalią ES bylos nuorodą. Išorinės sistemos naudotojas, iniciavęs nukreipimą į ANR (paspaudęs ant išorinėje sistemoje pateiktos ES bylos unikalios nuorodos) turi būti nukreipiama į ANR ES bylą.
      1. Jeigu išorinė informacinė sistema realizuoja vieningą prisijungimą (angl. Single Sign On (SSO)) su ANR, išorinės sistemos naudotojui neturi reikėti prisijungti (identifikuotis) prie ANR.
      2. Jeigu išorinė informacinė sistema nerealizuoja vieningo prisijungimo su ANR, naudotojas turi identifikuotis ANR. Po identifikacijos naudotojas turi būti nukreipiamas tiesiai į ANR ES bylą.
      3. Turi būti realizuotas ANR sąsajų funkcionalumas, kuris leistų per integracines sąsajas iš išorinės sistemos gauti nukreipiamo išorinės informacinės sistemos naudotojo ANR prisijungimo (identifikavimosi) duomenis, kad būtų galimybė užtikrinti vienpusį vieningą prisijungimą (SSO).
   4. Turi būti realizuotos šios duomenų teikimo iš ANR sąsajos:
      1. Sąsaja, kuri leistų pagal iš išorinės informacinės sistemos pateiktas užklausas (paieškos atributus) gauti ES bylų sąrašą.
      2. Sąsaja, kuri leistų pagal iš išorinės informacinės sistemos pateiktas užklausas (ES bylą identifikuojančius atributus) gauti ES bylos duomenis ir dokumentus.
      3. Sąsaja, kuri teiktų ANR naudojamų klasifikatorių reikšmes.
   5. Detalios analizės ir projektavimo etape turi būti detalizuoti per integracines sąsajas siunčiami ir gaunami duomenys, sąsajų kiekis ir jų paskirtis, per sąsajas gaunamų duomenų prieigos teisės ir kt.
   6. Sąsajų realizavimui turi būti perpanaudojamos (išplečiamos) šiuo metu esančios ANR duomenų gavimo ir teikimo integracinės sąsajos, skirtos AN duomenų teikimui ir AN bylos duomenų ir dokumentų gavimui.

### Reikalavimai skundų tvarkymo funkcionalumui

1. Turi būti sukurtas ES bylose priimtiems procesiniams sprendimams gautų skundų tvarkymo funkcionalumas.
   1. Turi būti galima ES byloje priimtam procesiniam sprendimui (pvz., nutarimas, procesinis veiksmas ir kt.) ir skundo išnagrinėjimo dokumentams (teismo nutarčiai, ginčų komisijos sprendimui ir pan.) įkelti skundą (su lydinčiais dokumentais) ir įvesti skundo informaciją (apskundusi šalis, apskundimo data, skundą nagrinėjanti institucija ir kt.).
   2. Įkeltą skundą, procesinius dokumentus turi būti galima perduoti į LITEKO. Procesinių dokumentų perdavimui turi būti naudojama šiuo metu esanti ANR ir LITEKO sąsaja, skirtą dokumentų perdavimui į LITEKO.
   3. Turi būti gaunami skundo išnagrinėjimo rezultatai (nutartis) ir kiti su ES byla susiję procesiniai sprendimai iš LITEKO, kai procesiniai dokumentai buvo pateikti iš ANR į LITEKO. Iš LITEKO gauti procesiniai dokumentai turi būti automatiškai susieti su atitinkama ES byla.

### Reikalavimai ES bylų kontrolės funkcionalumui



6.3 pav. Panaudos atvejų schema

1. Turi būti modernizuotas dabartinis AN bylų kontrolės funkcionalumas išplečiant jį **ES bylų kontrolės vykdymo** galimybėmis.
   1. Turi būti galima **įvesti / nurodyti paieškos kriterijus ir atlikti paiešką.** Paiešką turi būti galima atlikti pagal:
      1. ES bylas, kuriose nėra priimtas nutarimas.
      2. ES bylos nagrinėjimo datą.
      3. Kitus paieškos kriterijus suderintus su Perkančiąja organizacija detalios analizės ar projektavimo etapų metu.
   2. Turi būti privaloma **nurodyti paieškos tikslą ir paieškos pagrindą.** 
      1. Paieškos tikslo pasirinkimas turi būti pasirenkamas iš klasifikatoriaus. Paieškos pagrindas turi būti įvedamas rankiniu būdu.
   3. Naudotojui atlikus paiešką turi būti **pateikiami** paieškos kriterijus atitinkantys **ES bylų kontrolės rezultatai**. Paieškos rezultatuose pateikiama informacija turi būti suderinta su Perkančiąja organizacija detalios analizės ar projektavimo etapų metu.
      1. Turi būti galima eksportuoti rezultatus į su Perkančiąja organizacija detalios analizės ar projektavimo etapų metu suderintų formatų rinkmenas (pvz., XLSX, ODF ar pan.).

### Reikalavimai MAIS įmokų tvarkymo funkcionalumui

1. Turi būti realizuotas MAIS įmokų tvarkymo funkcionalumas.
   1. Turi būti galima peržiūrėti iš MAIS gautų įmokų duomenis.
   2. Turi būti galima atlikti iš MAIS gautų įmokų paiešką pagal suderintus paieškos kriterijus.
   3. Turi būti galima priskirti iš MAIS gautą(-as) įmoką(-as) ES byloje paskirtai poveikio priemonei (baudai) šiais būdais:
      1. Automatiškai pagal unikalų įmokos kodą (pvz., įmokos kodą, mokėtoją, ROIK ar kt.). Priskyrimo taisyklės turi būti suderintos su Perkančiąja organizacija detalios analizės ar projektavimo etapo metu.
      2. Rankiniu būdu pasirenkant ES byloje paskirtą poveikio priemonę.
   4. ES byloje turi būti galima peržiūrėti likusios sumokėti baudos dydį ir skirtos bei sumokėtos baudos dydžių skirtumą.
   5. ANR turi būti automatiškai pakeičiama ES bylos būsena, kai ES byloje paskirta poveikio priemonė (bauda) yra pilnas sumokėta.
   6. Turi būti galima rankiniu būdu (atšaukti ir priskirti) įmoką kitai ES byloje paskirtai poveikio priemonei.
   7. Turi būti galima ES poveikio priemonei įvesti jos apmokėjimo duomenis, kai mokėjimo informacija gauta ne iš MAIS, o kitais būdais (pavyzdžiui, mokėjimas atliktas į priežiūros institucijos sąskaitą).
   8. Galutinis įmokų tvarkymo funkcionalumo veikimas turi būti suderintas su Perkančiąja organizacija detalios analizės ar projektavimo etapų metu.

### Reikalavimai ataskaitų funkcionalumui

1. Turi būti modernizuotas dabartinis ataskaitų funkcionalumas išplečiant jį papildomomis ES ataskaitomis.
   1. Ataskaitų formavimui turi būti naudojama šiuo metu Perkančiosios organizacijos naudojama Oracle Business Intelligence Publisher 11.1.1.7 programinė įranga.
   2. Perkančiosios organizacijos naudojama programine įranga sudarytos ataskaitos turi būti galimos naudoti ANR atitinkamas teises turintiems naudotojams.
   3. Paslaugų teikėjas, naudodamas Perkančiosios organizacijos ataskaitų sudarymo programinę įrangą, turi realizuoti su Perkančiąja organizacija detalios analizės ar projektavimo etapo metu suderintas ataskaitas (statistines ataskaitas, ES bylų informacijos ataskaitas ir pan.). Ataskaitų formavimui turi būti naudojami prasmingai ataskaitos objektą atitinkantys kriterijai (pvz., institucija, laikotarpis, spec. teisės aktai ir kt.). Preliminarus numatomas ataskaitų kiekis yra 5, kuris gali kisti ne daugiau nei 20 proc.

### Reikalavimai išrašų ir pažymų funkcionalumui

1. Turi būti modernizuotas dabartinis išrašų / pažymų formavimo ir peržiūros funkcionalumas išplečiant jį FA ar JA skirtų ES išrašų / pažymų formavimo ir peržiūros galimybėmis.
   1. Turi būti praplėstos paieškos galimybės atlikti JA paiešką pagal JA kodą, pavadinimą ir kt.
   2. Atlikus paiešką turi būti pateikiami JA paieškos rezultatai (JA kodas, pavadinimas ir kt.). Paieškos rezultatuose pateikiama informacija turi būti suderinta su Perkančiąja organizacija detalios analizės ar projektavimo etapų metu.
   3. ANR turi būti sukurtas FA / JA skirtų ES išrašo formavimo ir peržiūros funkcionalumas.
      1. Turi būti galima pasirinkti, kurio FA / JA išrašą norima formuoti.
      2. Turi būti galima **nurodyti formavimo kriterijus**:
         1. Nurodyti laikotarpį už kurį formuojamas išrašas.
         2. Atitinkamas teises turintiems naudotojams turi būti galima pasirinkti, kad į išrašą būtų įtraukiami ANR archyviniai duomenys.
      3. Turi būti galima **suformuoti išrašą**.
      4. Suformuotą išrašą turi būti galima peržiūrėti. Išrašo struktūra turi būti suderinta su Perkančiąja organizacija detalios analizės ar projektavimo etapų metu.
   4. ANR turi būti sukurtas FA / JA pažymos formavimo ir peržiūros funkcionalumas.
      1. Turi būti galima pasirinkti, kurio FA / JA pažymą norima formuoti.
      2. Turi būti galima pasirinkti pažymos formavimo pagrindą iš klasifikatoriaus. Klasifikatorius turi būti modernizuotas įtraukiant galimybę pasirinkti konkrečius įstatymų straipsnius.
      3. Suformuotą pažymą turi būti galima peržiūrėti. Pažymos struktūra turi būti suderinta su Perkančiąja organizacija detalios analizės ar projektavimo etapų metu.
   5. Turi būti modernizuotas išrašų / pažymų paieškos funkcionalumas išplečiant jį ES išrašų / pažymų paieškos galimybėmis.
      1. Turi būti galima nurodyti paieškos kriterijus, suderintus su Perkančiąja organizacija detalios analizės ar projektavimo etapų metu.
      2. Atlikus paiešką rezultatuose turi būti pateikiami nurodytus kriterijus atitinkantys rezultatai.
      3. Turi būti galima peržiūrėti pasirinktą paieškos rezultatų įrašą (pažymą / išrašą) atsisiunčiant suformuotą išrašą / pažymą.
   6. Formuoti ir peržiūrėti ES išrašus / pažymas turi būti leidžiama tik atitinkamas teises ANR turintiems naudotojams. Paslaugų teikėjas turi sudaryti pradinius rolių ir teisių rinkinius.
   7. Suformuoti išrašai / pažymos suėjus su Perkančiąja organizacija suderintam terminui turi būti pašalinami iš ANR duomenų bazės. Parametras turi būti konfigūruojamas naudojant ANR administravimo funkcionalumą.

### Reikalavimai administravimo funkcionalumui

1. **Reikalavimai klasifikatorių tvarkymui:**
   1. Turi būti galima tvarkyti modernizuotus / naujai sukurtus ANR klasifikatorius:
      1. redaguoti klasifikatorių reikšmes;
      2. įvesti naujas klasifikatorių reikšmes;
      3. šalinti (padaryti nenaudojamais) klasifikatoriaus reikšmes.
   2. Paslaugų teikėjas turi įvesti (importuoti, sukurti ar pan.) visus klasifikatorius ir jų reikšmes, kurie bus identifikuoti detalios analizės ir projektavimo etape.
   3. Klasifikatorių sudarymui ir naudojimui turi būti naudojama KLASIF. Tikslios klasifikatorių reikšmės bus suderintos projektavimo metu.
   4. Teisės aktų klasifikatoriai, kurie naudojami sudarant pažeidimą ir procesinius sprendimus, turi būti teisės aktų ir / ar jų straipsnių lygyje klasifikuojami pagal paskirtis:
      1. pažeidimo registravimui;
      2. poveikio priemonės skyrimui;
      3. pagrindas procesinio sprendimo priėmimui.
2. **Reikalavimai naudotojų valdymui:**
   1. Turi būti papildytas ANR rolių ir teisių sąrašas atsižvelgiant į šios specifikacijos apimtyje modernizuotus / naujai sukurtus ANR funkcionalumus.
3. Naudotojai ANR turi galėti atlikti funkcijas ir matyti duomenis pagal naudotojo turimas teises ANR.
   1. Paslaugų teikėjas turi sudaryti ANR naudotojų rolių ir teisių rinkinius suderintus su Perkančiąja organizacija, atitinkančius veiklos specifiką bei duomenų prieigos ir naudojimo ribojimus pagal skirtingas institucijas (pvz., turi būti galima pasiekti visas ES bylas, tik savo institucijos ES bylas, tik bylas pagal tam tikrą įstatymą, tik peržiūrėti duomenis, tvarkyti ES bylas (registruoti pažeidimus, registruoti asmenis, priimti procesinius sprendimus), sudaryti ataskaitas ir pan.).
   2. Naudotojų duomenų administravimas ir rolių / teisių valdymas turi būti vykdomas naudojant ADMIN III sistemą.
4. **Reikalavimai ANR nustatymų administravimui**.
   1. Turi būti modernizuotas dabartinis ANR nustatymų administravimo funkcionalumas išplečiant jį naujais nustatymais (parametrais), kurie bus reikalingi naujai sukurto / modernizuoto funkcionalumo administravimui (terminų skaičiavimui ir pan.). Reikalingi administravimo nustatymai turi būti suderinti su Perkančiąja organizacija detalios analizės ar projektavimo etapų metu.
5. Turi būti sukurtas įmokų, kurios atliekamos ūkio subjektui **mokant** už paskirtas pinigines prievoles, kodų administravimo funkcionalumas. Funkcionalumo veikimas turi būti suderintas su Perkančiąja organizacija detalios analizės ar projektavimo etapų metu.
6. Naudojant KLASIF turi būti atliktas Specialiųjų teisės aktų ir blanketinių teisės aktų susiejimas, kad registruojant pažeidimą ar priimant procesinį sprendimą ANR naudotojas galėtų įvesti specialiuosius teisės aktus ir jų blanketinius teisės atkus.

## Reikalavimai integracinėms sąsajoms

1. Paslaugų teikėjas turi suprojektuoti ir sukurti bei įdiegti integracines sąsajas su žemiau pateiktoje lentelėje išvardintomis informacinėmis sistemomis, registrais ir duomenų bazėmis.
   1. Paslaugų teikėjas turės įvertinti VRM / PD informacinių sistemų ir registrų integravimo galimybes pagal specifikacijoje bei detalios analizės ir projektavimo metu apibrėžtas duomenų gavimo apimtis. Identifikuoti trūkstami integravimo taškai (duomenų teikimo metodai ar pan.), ne Web Services ar RESTful technologijomis realizuoti integraciniai taškai ir integraciniai taškai, kurie realizuoti pasenusiomis ir nepalaikomomis technologijomis bei yra realizuoti WebMethods platformoje turės būti Paslaugų teikėjo realizuoti Perkančiosios organizacijos pateiktame duomenų mainų komponente (Oracle Enterprise Service Bus) naudojant Web Services ir / ar RESTful technologijas ir panaudoti ANR siekiant gauti numatytos apimties duomenis iš nurodytų VRM / PD informacinių sistemų ir registrų.
   2. Suderinti integracijų realizavimo sprendimai turi būti realizuojami ANR (integracijos naudojimo (angl. client) dalis) ir vidinių (VRM ir/ ar PD valdomų ir tvarkomų) informacinių sistemų ir registrų pusėje, tokius integracinius taškus (metodus) realizuojant duomenų mainų komponente (Oracle Enterprise Service Bus), jeigu nebus sutarta kitaip.
2. Žemiau lentelėje pateiktas integruotinų informacinių sistemų ir registrų sąrašas gali kisti dėl nuo Perkančiosios organizacijos nepriklausančių aplinkybių, pavyzdžiui - registrų ir informacinių sistemų modernizavimo, likvidavimo ar pan. Nepaisant pakitusių informacinių sistemų pavadinimų, integracinių taškų adresų ir jų kiekio, paslaugų teikėjas turi realizuoti sąsajas Specifikacijoje numatyta duomenų gavimo apimtimi (kai yra technologinės galimybės tokius duomenis gauti).
3. Integracinių sąsajų būdu gaunamų duomenų apimtis (atributai) turi būti tikslinami detalios analizės ar projektavimo etapų metu.
4. Paslaugų teikėjas atsakingas už integracinių sąsajų specifikacijų sudarymą ir suderinimą su duomenų teikėjais. Už duomenų teikimo sutarčių sudarymą ir suderinimą atsakinga Perkančioji organizacija.
5. Paslaugų teikėjas gali siūlyti alternatyvius žemiau lentelėje pateiktų integracinių sąsajų realizavimo būdus (technologijas, apimtis ir kt.), jeigu jie niekaip nedarytų neigiamos įtakos projekto tikslui, uždaviniams ir galutiniams rezultatams, taip pat nesutrikdytų kitų registrų ir informacinių sistemų, veikiančių toje pačioje infrastruktūroje, darbo, bei neprieštarautų pirkimus reglamentuojančių teisės aktų reikalavimams. Pasiūlytas alternatyvus integracijos realizavimo būdas turi užtikrinti lygiavertę ar geresnę sąsajos greitaveiką, aukštą prieinamumą, plečiamumą, sąveikumą, palaikymą ir saugumą. Kiekvienas siūlomas alternatyvus integracijos realizavimo būdas turi būti suderinamas su Perkančiąja organizacija.
6. Paslaugų teikėjas turės realizuoti visą reikiamą funkcionalumą, kad žemiau lentelėje aprašytos sąsajos veiktų, t. y. jeigu specifikacijoje nenumatyta konkreti funkcija užklausai išsiųsti ar gautos informacijos peržiūrai atlikti, turi būti sukurtas atitinkamas funkcionalumas (pavyzdžiui, užklausos sudarymo funkcionalumas, gauti rezultato peržiūros funkcionalumas ir kt.).
7. Paslaugų teikėjas ANR testavimo aplinką turi integruoti su integruotinų informacinių sistemų ir registrų testavimo aplinkomis, jeigu tokios yra. Jeigu nėra galimybės integruoti su testavimo aplinkomis, Paslaugų teikėjas turi realizuoti tokių integruotinų informacinių sistemų ir registrų imitacines sąsajas (angl. mock-up).

6.1 lentelė. ANR integruotinų informacinių sistemų ir registrų sąrašas ir integravimo reikalavimai

|  |  |  |  |  |  |  |
| --- | --- | --- | --- | --- | --- | --- |
| Eil. nr. | Registro ar IS valdytojas | Registras ar IS | Tikslas (ryšys) | Duomenys | Technologija | Periodiškumas |
|  | VĮ „Registrų centras“ | JAR | Gauti | Gauti juridinio asmens finansinių ataskaitų rinkinį | WS | Užregistravus ūkio subjektą ANR ir išreikštinai nurodžius atlikti paiešką dėl finansinių duomenų |
|  | JADIS | Gauti | Gauti juridinio asmens dalyvių duomenis | WS | Užregistravus ūkio subjektą ANR ir išreikštinai nurodžius atlikti paiešką dėl dalyvių duomenų |
|  | LIS | Gauti | Gauti juridiniam asmeniui išduotų licencijų sąrašą ir licencijų duomenis | WS | ANR naudotojui išreikštinai iniciavus tokių duomenų gavimą ES byloje (užregistravus ūkio subjektą; atliekant ūkio subjekto licencijų tvarkymo veiksmus procesiniame dokumente (naikinant, stabdant, atnaujinant licenciją)) |
|  | Teikti | Teikti juridinio asmens licencijų atnaujinimo/ keitimo duomenis (licencijos galiojimo sustabdymą, licencijos galiojimo atnaujinimą, licencijos galiojimo panaikinimą ir pan.) | ANR naudotojui atlikus ūkio subjekto licencijų duomenų pakeitimus, atsižvelgiant į nurodytą licencijos duomenų pakeitimo laiko momentą (datą) |
|  | NTR | Gauti | * Pagal juridinio asmens kodą (ar kitus juridinio asmens duomenis) gauti juridiniam asmeniui priklausančio nekilnojamojo turto sąrašą ir nekilnojamojo turto objekto duomenis (unikalus numeris; adresas; savininko (-ų)duomenys ir kt.); * Pagal adresą (ar kitus atributus) gauti sklypo kadastro numerį (ir atvirkščiai), sklypo ir / ar pastatų savininkas /valdytojas, kokiu teisiniu pagrindu ir nuo kada valdymo teisė asmeniui atsirado, kokie žemės, miško naudojimo ir kiti apribojimai, režimas sklypui taikomi; * Pagal juridinio asmens kodą (ar kitus juridinio asmens duomenis) gauti nuosavybės teise valdomus ar nuomojamus arba naudojamus kitais teisės aktų pagrindais žemės sklypus. |  | Užregistravus ūkio subjektą ANR ir išreikštinai nurodžius atlikti paiešką dėl NTR duomenų |
|  | Audito, apskaitos, turto vertinimo ir nemokumo valdymo tarnyba prie Lietuvos Respublikos finansų ministerijos | AVNIS | Gauti | Pagal juridinio asmens kodą (ar kitus juridinio asmens duomenis) gauti informaciją apie juridinio asmens restruktūrizavimo ir bankroto procesus |  | Užregistravus ūkio subjektą ANR |
|  | Valstybinė mokesčių inspekcija (VMI) | EDS | Gauti | Pagal juridinio asmens kodą (ar kitus juridinio asmens duomenis) gauti juridinių asmenų pelno mokesčio deklaracijos (PLN204A forma) duomenis. | WS | Užregistravus ūkio subjektą ANR ir išreikštinai nurodžius atlikti paiešką dėl pelno mokesčio deklaracijų |
|  | MAIS (IRD duomenų kopija) | Gauti | Įmokų, kurios atliekamos ūkio subjektui mokant už paskirtas pinigines prievoles, sąrašą ir įmokų duomenis | Duomenų bazės prieiga | Nustatytu periodiškumu |
|  | IRD | MMR duomenų kopija | Gauti | Juridinio asmens kontaktinius duomenis (jeigu bus techninės galimybės) (el. pašto adresai, telefono numeriai ir pan.). Gauti duomenys turi būti naudojami ir AN tvarkymo funkcionalume. | Duomenų bazės prieiga | Registruojant juridinį asmenį |
|  | IRD | ĮKNR | Gauti | Apie juridinio asmens teistumą | WS | Registruojant juridinį asmenį ir atlikti paiešką dėl teistumo |
|  | IRD | TPSAIS duomenų kopija | Gauti | Apie transporto priemonių savininkus | Duomenų bazės prieiga / WS | Išreikštinai nurodžius atlikti paiešką dėl TPSAIS duomenų |
| Šiuo metu esančių ANR sąsajų su registrais ir informacinėmis sistemomis panaudojimo reikalavimai | | | | | | |
|  | IRD | JAR duomenų kopija | Gauti | Juridinio asmens duomenis (kodas, pavadinimas, kontaktiniai duomenys, JA vadovo duomenys ir kt.) juridinio asmens registravimo ANR tikslu. | Duomenų bazės prieiga / WS | Registruojant ūkio subjektą ANR |
|  | IRD | GR duomenų kopija | Gauti | Asmens duomenis (vardą, pavardę, gimimo datą, deklaruotą gyvenamąją vietą ir kt.) fizinio asmens registravimui ANR, kai fizinis asmuo veikia kaip ūkio subjektas. | Duomenų bazės prieiga / WS | Registruojant ūkio subjektą ANR |
|  | IRD | MMR duomenų kopija | Gauti | Fizinio asmens kontaktinius duomenis. | Duomenų bazės prieiga | Registruojant ūkio subjektą ANR |
|  | IRD | SODRA IS duomenų kopija | Gauti | Asmens darbovietės duomenis asmens registravimo ANR tikslu bei atliekant tyrimo veiksmus. | Duomenų bazės prieiga / WS | Užregistravus ūkio subjektą (fizinį asmenį) |
|  | IRD | ĮKNR | Gauti | Asmens teistumo duomenis tyrimo atlikimo tikslais. | WS | Užregistravus ūkio subjektą |
|  | IRD | IAR | Gauti | Patikrinti ar asmuo paieškomas, kai asmuo registruojamas ANR. | WS | Užregistravus ūkio subjektą (fizinį asmenį) |
|  | IRD | KTPR duomenų kopija | Gauti | Asmens valdomų transporto priemonių duomenis. | Duomenų bazės prieiga / WS |  |
|  | Žemės ūkio ministerija | Lietuvos Respublikos traktorių, savaeigių ir žemės ūkio mašinų ir jų priekabų registras | Gauti | Traktorių, savaeigių ir žemės ūkio mašinų ir jų priekabų duomenis. | WS | Užregistravus ūkio subjektą ANR ir išreikštinai nurodžius atlikti paiešką dėl traktorių, savaeigių ir žemės ūkio mašinų ir jų priekabų duomenų |
|  | VSAT | VSATIS | Gauti | Gauti asmens duomenis. | Duomenų bazės prieiga | Registruojant ūkio subjektą (fizinį asmenį) |
|  | NTA | LITEKO | Teikti | Skundą, procesinius dokumentus ir struktūrizuotais duomenimis | WS | ANR naudotojui išreikštinai teikiant dokumentus į LITEKO |
| Gauti | Skundo išnagrinėjimo rezultatus ir kitus procesinius dokumentus, jeigu pirminiai procesiniai dokumentai buvo pateikti iš ANR ir LITEKO per sąsają | WS | Kai LITEKO siunčia skundo nagrinėjimo rezultatus |
|  | - | Kitos informacinės sistemos ir registrai | Gauti | Detalios analizės ir projektavimo etape gali būti nuspręsta ES tvarkymo funkcionalume panaudoti ir kitus ANR sąsajų su informacinėmis sistemomis ir registrais duomenis. Paslaugų teikėjas turės šiuos gaunamus duomenis sutartu būdu atvaizduoti ar panaudoti ANR ES tvarkymo funkcionalume. | - | Pagal poreikį |

# NEFUNKCINIAI REIKALAVIMAI

## Reikalavimų įgyvendinimas

1. Paslaugų teikėjas privalo realizuoti visus šios Techninės specifikacijos reikalavimus.
2. Įgyvendinant reikalavimus negali būti neigiamai įtakojamas šiuo metu veikiantis ANR funkcionalumas.
3. Šiame dokumente vartojami terminai „turi būti“, „turi turėti“, „turi leisti“, „turi turėti galimybę“ yra lygiaverčiai ir reiškia, kad Paslaugų teikėjas privalo sukurti ir įdiegti (ar pateikti ir įdiegti) atitinkamą funkcionalumą ir suteikti atitinkamas paslaugas (žr. 7.15 skyriuje): funkcionalumo sukūrimas ir testavimas, testavimo scenarijų sukūrimas (Perkančiajai organizacijai), naudotojų mokymai, dokumentacijos parengimas. Funkcionalumas, kuris yra nurodytas būsimuoju laiku (bus, leis, apims) nurodo siekiamą įgyvendinti būseną ir reiškia, kad Paslaugų teikėjas privalo sukurti ir įdiegti (ar pateikti ir įdiegti) atitinkamą funkcionalumą.
4. Specifikacijoje naudojami žodžiai (trumpiniai) „kt.“, „.pan“, „ir kt.“, „ir pan.“ ir panašūs žodžiai turi būti suprantami kaip detalios analizės reikalaujantys reikalavimai, kurios metu turi būti detalizuojamas ir su Perkančiąja organizacija suderinamas reikalavimo realizavimas, sudarant reikiamus objektų, atributų, funkcijų ir kitų elementų baigtinius sąrašus, kurie turi būti realizuojami ANR.
5. Paslaugų teikėjas ar Perkančioji organizacija gali siūlyti alternatyvų atskiro Techninės specifikacijos reikalavimo įgyvendinimo būdą arba reikalavimo įgyvendinimo iškeitimą į lygiavertį funkcionalumą, kuris nedarytų neigiamos įtakos projekto tikslo, uždavinių ir galutinių rezultatų įgyvendinimui, taip pat netrikdytų registrų ir informacinių sistemų veiklos bei neprieštarautų pirkimus reglamentuojančių teisės aktų reikalavimams. Kiekvienas siūlomas alternatyvus ar Techninės specifikacijos reikalavimą keičiantis funkcionalumas turi būti suderinamas su Perkančiąja organizacija bei tvirtinimas Reikalavimo pakeitimo žurnale / protokole.
6. Paslaugų teikėjas gali siūlyti alternatyvius architektūros realizavimo būdus, kurie užtikrintų lygiavertę ar geresnę ANR greitaveiką, aukštą prieinamumą, plečiamumą, sąveikumą, palaikymą, saugumą ir patogumą. Kiekvienas siūlymas turi būti įvertintas ir patvirtintas Perkančiosios organizacijos.

## Reikalavimai saugumui

1. Atliekant ANR modernizavimą turi būti išlaikomi esami ANR saugumui keliami reikalavimai ir įgyvendinti šiame skyriuje aprašyti reikalavimai.
2. ANR turi būti projektuojamas ir modernizuojamas atsižvelgiant į:
   1. teisės aktų saugumo reikalavimus keliamus ypatingos svarbos el. informacijai (vadovaujantis Lietuvos Respublikos Vyriausybės 2013 m. liepos 24 d. nutarimas Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ ).
   2. 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyvos 95/46/EB (Bendrasis duomenų apsaugos reglamentas arba Reglamentas (ES) 2016/679) reikalavimus;
   3. Lietuvos Respublikos asmens duomenų teisinės apsaugos įstatymą;
   4. Lietuvos Respublikos kibernetinio saugumo įstatymą;
   5. Organizacinius ir techninius kibernetinio saugumo reikalavimus, taikomus kibernetinio saugumo subjektams, vadovaujantis Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
   6. Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“ patvirtintus Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatus ir šiuose nuostatuose nustatytus saugos politiką įgyvendinančius dokumentus.
3. Modernizuotame ANR turi būti užtikrinamas saugumas programos lygmeniu, duomenų bazės lygmeniu, tinklo lygmeniu, aparatiniu lygmeniu.
4. Įdiegta programinė įranga (kuriamos aplikacijos ar standartinė programinė įranga) negali turėti Open Web Application Security Project (OWASP) Top 10 periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.
5. Modernizuota ANR turi būti apsaugota nuo:
   1. neautentifikuotos prieigos;
   2. nesankcionuoto naudotojo sesijos perėmimo;
   3. nesankcionuoto duomenų perėmimo ar jų įterpimo;
   4. žalingo kodo įterpimo (angl. Injection, XSS (Cross-sitescripting));
   5. kitų saugumo pažeidimų, kurie įvardijami OWASP TOP 10 (https://www.owasp.org) periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.
6. Modernizuotame ANR turi būti numatyta apsauga nuo kenkėjiško kodo įkėlimo į aplikaciją (pavyzdžiui, apribota galimybė įkelti bylas su plėtiniais \*.com, \*.exe, \*.bat ir pan.).
7. Modernizuotame ANR ryšys su naudotojų darbo vietomis (interneto naršyklėmis ir/ar aplikacijomis) turi būti šifruojamas naudojant SSL (angl. Secure Socket Layer) arba kitas lygiavertes šifravimo priemones.
   1. Jeigu modernizuojant ANR yra atliekami ANR architektūros pakeitimai, kurie reikalauja papildomų SSL sertifikatų, paslaugų teikėjas turi pateikti ir įdiegti SSL sertifikatus, kuriuos interneto naršyklės laiko patikimais (angl. trusted).
      1. Priklausomai nuo architektūros, Paslaugų teikėjas turi pateikti reikiamą kiekį bei reikiamų paskirčių sertifikatus, kuriuos naudojant bus atliekamas perduodamos / gaunamos informacijos šifravimas.
      2. Šifravimui naudojamas sertifikatas turi būti patvirtintas kvalifikuotu sertifikatu (pvz., Veri Sign ar analogišku), kurį populiariosios interneto naršyklės gali verifikuoti automatiškai, t. y. darbo vietos naudotojui neturi reikėti savarankiškai sertifikato įtraukti į naršyklės ar operacinės sistemos patikimų sertifikatų saugyklą.
      3. Paslaugų teikėjo pateiktas sertifikatas turi galioti ne mažiau nei du metus. Pateikiamo sertifikato garantinis aptarnavimas (angl. support) turi būti užtikrinamas ne mažiau dviem metams.
8. Turi būti vykdomas aplikacijose naudotojų atliekamų veiksmų auditavimas. Atliekant auditavimo įrašo išsaugojimą duomenų bazėje, turi būti kaupiama:
   1. kas atliko veiksmą (naudotojas);
   2. iš kokio IP adreso atliktas veiksmas;
   3. kada atliko veiksmą (data);
   4. kokius duomenis atnaujino;
   5. kokius duomenis įterpė;
   6. kokius duomenis pašalino;
   7. kokius duomenis peržiūrėjo;
   8. kokias paieškos frazes naudojo;
   9. kita informacija, nustatyta analizės ir projektavimo etapų metu.
9. Turi būti audituojami integracinėmis sąsajomis siunčiamų / gaunamų duomenų momentai, išsaugant informaciją:
   1. iš kokios sistemos gaunami duomenys;
   2. į kokią sistemą siunčiami duomenys;
   3. duomenų gavimo/siuntimo data ir laikas;
   4. siųsti/gauti duomenys (jeigu tam yra poreikis);
   5. kita informacija, nustatyta analizės ir projektavimo etapų metu.
10. Audito įrašai turi būti persiunčiami į AUDIT III sistemą.
11. Siekiant išvengti perteklinės auditavimo informacijos kaupimo tikslūs audito įrašų darymo momentai turi būti suderinti su Perkančiąja organizacija analizės ir projektavimo etapų metu.

## Reikalavimai naudotojo sąsajai ir ergonomikai

1. Atliekant ANR modernizavimą turi būti išlaikomi esami ANR naudotojo sąsajai ir ergonomikai keliami reikalavimai ir įgyvendinti šiame skyriuje aprašyti reikalavimai.
2. Paslaugų teikėjas modernizuodamas ANR funkcionalumą turi išlaikyti dabartinį ANR dizainą ir naudotojo sąsajos elementus (formas, mygtukus ir kt.), t. y. naujai sukurti ar modernizuoti funkcionalumai turi būti pritaikyti prie esamos ANR naudotojo sąsajos. Paslaugų teikėjas detalios analizės ar projektavimo etapų metu turi pasiūlyti naudotojo atžvilgiu patogiausią ekraninių formų realizavimo būdą (naudojamos tos pačios formos su dinaminiais elementais, naudojamos atskiros savarankiškos formos ar kt.).
3. Modernizuoto ANR komponentų naudotojo sąsaja turi būti prieinama naudojant interneto naršyklę (išimtys gali būti taikomos standartinei licencinei programinei įrangai (ataskaitų ir statistikos programinei įrangai, duomenų bazių administravimo programinei įrangai ir pan.)).
4. Modernizuotas ANR turi būti konstruojamas „responsive web design“ principais. Detalios analizės metu turi būti nustatyta, kurios ANR funkcijos turi būti pasiekiamos naudojant mobilius įrenginius (žemesnės raiškos ekranus), o kurios – naudojant kompiuterį (aukštesnės raiškos ekranus).
5. Per interneto naršyklę pasiekiami ANR komponentai turi vienodai funkcionuoti bei būti atvaizduojami su Perkančiąja organizacija detalios analizės ar projektavimo etapų metu suderintose interneto naršyklių versijose. Preliminariai modernizuotas ANR turi veikti šiose interneto naršyklėse:
   1. Microsoft Edge;
   2. Mozilla Firefox;
   3. Safari;
   4. Google Chrome.
6. Modernizuota ANR naudotojo sąsaja (formos, tekstas, pagalbinė informacija, sistemos pranešimai ir kt.) turi būti realizuoti lietuvių kalba. Administratoriams skirtos programinės priemonės ir pranešimai turi būti lietuvių ar anglų kalba.
7. Naudotojų sąsajos klaidų pranešimai turi būti suformuluoti taip, kad naudotojui būtų aišku, kas atsitiko ir kokius veiksmus jam toliau reikia atlikti, kad galėtų tęsti darbą.
8. Modernizuota ANR naudotojo sąsaja turi būti intuityvi, suprantama ir nesudėtinga naudoti naudotojams, turintiems reikalaujamą kompiuterinio raštingumo lygį (ECDL ar aukštesnį), bei atitikti šiuolaikinius ergonomikos reikalavimus.
9. Modernizuotų ANR komponentų, pasiekiamų per interneto naršyklę, naudotojo sąsaja turi atitikti W3C HTML 5 arba lygiavertę specifikaciją. Realizavimui turi būti naudojama ne žemesnė kaip 2 lygio CSS2 arba lygiavertė technologija (Cascading Style Sheets Language 2, www.w3.org/Style/CSS/).
10. Siekiant užtikrinti šiuolaikinius naudotojų sąsajos ergonomikos reikalavimus, paslaugų teikėjas turi vadovautis LST EN ISO 9241-110:2006 „Žmogaus ir sistemos sąveikos ergonomika. 110 dalis. Dialogo principai (ISO 9241-110:2006)“ standartu arba lygiaverčiu.
11. Naudotojo sąsajos valdymas turi remtis:
    1. pelės ir klaviatūros įrenginiais, kai ANR veikia stacionariame ar nešiojamame aukštos raiškos ekrane;
    2. ekrano lietumui pirštu, kai ANR veikia mobiliuose (portabiliuose) žemesnės raiškos ekranuose.
12. Modernizuotame ANR turi būti realizuotas naudojimo patogumą užtikrinantis funkcionalumas:
    1. TAB klavišo seka einant per duomenų įvedimo laukus;
    2. ENTER klavišo automatinis fokusavimas tinkamai funkcijai kiekvienoje formoje;
    3. apsauga nuo pakartotinės tos pačios funkcijos iškvietimo, kai funkcija kviečiama nespėjus perkrauti puslapio (apsauga nuo dvigubo pelės klavišo paspaudimo ir pan.);
    4. užuominų ir paaiškinimų pateikimas pelės žymeklį užvedus ant grafinio objekto (pateikiant pilna klasifikatoriaus reikšmę (pavadinimas) ir pan.);
    5. duomenų įvedimo formose duomenų laukai turi būti užpildomi automatiškai, jeigu ANR yra saugomi atitinkami duomenys.
13. Modernizuotame ANR turi būti indikuojami ilgiau trunkantys procesai (funkcijos), kad naudotojui būtų aišku, jog ANR veikia ir nėra būtinybės iškviesti tų pačių funkcijų keletą kartų.
14. Jeigu naudotojui atlikus veiksmus rezultatai turės didelės įtakos, prieš atliekant veiksmą ANR turi pateikti pranešimą ir paprašyti naudotojo patvirtinti, kad veiksmą tikrai norima vykdyti.
15. Privalomi duomenų įvedimo laukai turi būti pažymėti vienodai visoje naujai sukurtose / modernizuotose ANR duomenų įvedimo formose.
16. Naujai sukurtos / modernizuotos ANR duomenų įvedimo formos turi būti konstruojamos taip, kad duomenų įvedimas būtų kiek įmanoma labiau struktūrizuotas. Turi būti kuriami ir naudojami klasifikatoriai.

## Reikalavimai architektūrai

1. Atliekant ANR modernizavimą turi būti išlaikomi esami ANR architektūrai keliami reikalavimai ir įgyvendinti šiame skyriuje aprašyti reikalavimai.
2. Jeigu detalios analizės ir projektavimo etape bus nustatyta, kad yra reikalingi ANR architektūros pakeitimai (siekiant užtikrinti saugumą, našumą ir kitus funkcinius ir nefunkcinius reikalavimus), architektūros sprendimai turi būti realizuojami vadovaujantis žemiau pateiktais reikalavimais:
   1. Architektūrinis sprendimas turi užtikrinti ANR aukštą prieinamumą (angl. High availability), kuris gali būti realizuojamas virtualizacijos programinės įrangos funkcionalumu, konteinerių orkestravimo programinės įrangos funkcionalumu, operacinių sistemų funkcionalumu, techninės įrangos galimybėmis ar kitos programinės įrangos pagalba. Aukštas prieinamumas turi būti realizuojamas paslaugų lygyje, integracijų lygyje ir duomenų lygyje.
   2. Visų diegiamų komponentų ir jų valdymo komponentų diegimas turi užtikrinti jų aukštą prieinamumą. Aukšto prieinamumo sprendimai turi būti paremti naudojamos PĮ gamintojo rekomendacijomis (pateikiant nuorodas į gamintojo skelbiamas diegimo (aukšto patikimumo) rekomendacijas).
   3. Aukšto prieinamumo sprendimai turi veikti automatiškai (incidentų atveju). Žmogaus įsitraukimas gali būti reikalingas tik ANR veikimą atstatant į būseną, kuri buvo prieš incidentą.
   4. Aukšto prieinamumo užtikrinimui ir srautų balansavimui turi būti naudojami apkrovų balansatoriai (angl. load balancers), kurie gali būti diegiami kaip programinė įranga arba naudojama specializuota duomenų centro teikiama techninė įranga (angl. appliances).
   5. Suprojektuotas ANR sprendimas turi užtikrinti, kad ANR prieinamumas būtų ne mažesnis nei 99% laiko visą parą, kiek to neribos ANR infrastruktūra (kai tokį ar geresnį paslaugų teikimo lygį užtikrina duomenų centro infrastruktūra).
   6. ANR architektūra turi būti daugiapakopė (angl. Multi-tier, N-tier), ją turi sudaryti mažiausiai keturi hierarchiniai lygmenys (vaizdavimo, veiklos logikos, duomenų bazės, integracijų).

## Reikalavimai programinei įrangai ir licencijoms

1. Paslaugų teikėjas privalo pateikti visą reikiamą programinę įrangą ir licencijas reikalingas siūlomo sprendimo realizacijai, jeigu šioje techninėje specifikacijoje tokia programinė įranga ar licencijos nėra reikalaujamos, tačiau yra būtinos ANR modernizavimo veikloms įgyvendinti (pavyzdžiui: aplikacijų serveriai, ataskaitų programinė įranga, programavimo karkasai (angl. framework) ar pan.). Visa siūloma / teikiama programinė įranga prieš tai turi būti suderinta su Perkančiąja organizacija.
2. Perkančioji organizacija pateiks tarnybines stotis, virtualias mašinas (su operacinėmis sistemomis), duomenų saugyklą, tinklo ir ugniasienių funkcionalumą, rezervinio kopijavimo sistemą, duomenų bazės valdymo sistemą ir integracijų platformos resursus. Paslaugų teikėjas turi pateikti racionalinius resursų poreikius, atsižvelgiant į numatomas ANR apkrovas, ir juos suderinti su Perkančiąja organizacija.
3. Paslaugų teikėjo kuriama ar pateikiama standartinė licencinė programinė įranga (angl. Commercial Off-The-Shelf Software) (aplikacijų serveriai, ataskaitų programinė įranga, programavimo karkasai ir pan.), kuri reikalinga ANR veikimui, turi būti pateikiama kartu su visomis reikiamomis licencijomis (jeigu yra licencijuojama), kad Perkančiajai organizacijai ne mažiau kaip 3 metus nereikėtų įsigyti papildomų licencijų (ar kitaip investuoti) programinės įrangos veikimui. Pasibaigus licencijų galiojimui programinė įranga negali nustoti veikti ir negali būti apribotas jos funkcionalumas.
4. Visa programinė įranga turi turėti ne mažiau 3 metų gamintojo palaikymą: atnaujinimų parsisiuntimą ir diegimą, naujų komponentų pateikimą.
5. Jeigu siūloma programinė įranga yra licencijuojama priklausomai nuo sistemą naudojančių naudotojų (žmonių ar sistemų) kiekio, tarnybinių stočių parametrų ar pan., tai Paslaugų teikėjas turi pateikti licencijas, kurios užtikrintų racionalų sprendimo veikimą įvertinant galimą naudotojų kiekio augimą 30 procentų kas metus. Paslaugų teikėjo siūlomas licencijų skaičius turi būti suderintas su Perkančiąja organizacija.
6. Visi reikalingos programinės įrangos kaštai turi būti įskaičiuoti į pasiūlymą.
7. Visos reikalingos licencijos turi būti įgyjamos Perkančiosios organizacijos vardu. Perkančiajai organizacijai turi būti perduotos visos ANR veikimui reikalingos licencijos. Licencijų galiojimo trukmė pagal specifikacijos reikalavimus turi būti skaičiuojama nuo bandomosios eksploatacijos pradžios. Jeigu licencijos yra būtinos kūrimo etape (iki bandomosios eksploatacijos), Paslaugų teikėjas turi pateikti atitinkamas licencijas jų galiojimo termino neįtraukiant į aukščiau reikalaujamą licencijų galiojimo terminą, atitinkamai prisiimant visus su tuo susijusius kaštus.

## Reikalavimai greitaveikai ir našumui

1. Modernizuoto ANR realizacija turi užtikrinti, kad kai su ANR vienu metu dirba 500 naudotojų ir jų veiksmų – įrašų įterpimo, keitimo ir šalinimo, kitų veiksmų atlikimo (kurių vykdymo laikas nepriklauso nuo sąsajų su išorinėmis sistemomis), vidutinė atsako trukmė (trukmė nuo serverio HTTP užklausos gavimo iki HTTP atsakymo išsiuntimo) neturi viršyti 1 sekundės, esant bendram HTTP užklausų (transakcijų) kiekiui per minutę 10000. Galimi išimtiniai atvejai, kurie turi būti suderinti su Perkančiąja organizacija (pvz., išrašų generavimas, veiksmai apimantys užklausas ir atsakymų gavimus iš trečių šalių sistemų ir kt.).
2. Modernizuotame ANR turi būti realizuotas užklausų, kurios viršija nustatytus našumo reikalavimus, auditavimas. Audito įraše turi būti pakankamai duomenų, kad būtų galima nustatyti kuri ANR funkcija netenkina našumo reikalavimų.
3. Paslaugų teikėjas, siekdamas realizuoti greitaveikos ir našumo reikalavimus, gali realizuoti per integracines sąsajas gaunamų duomenų indeksavimo ir pasaugojimo (angl. cache) sprendimus, kurie turi būti suderinti su Perkančiąja organizacija.
4. Paslaugų teikėjas turi atlikti modernizuoto ANR našumo testavimus naudojant tam skirtą specializuotą programinę įrangą. Testavimai turi būti vykdomi pagal iš anksto apibrėžtą tvarką ir testavimo scenarijus. Testavimuose turi dalyvauti Perkančiosios organizacijos atstovai.
   1. Turi būti pateikta testavimo įrankio originali ataskaita su nustatytais defektais (trūkumais). Turi būti pateikta ANR našumo testavimo ataskaita, kurioje neapsiribojant nurodomos nustatytos našumo problemos ir jų siūlomi sprendimo būdai.
   2. Paslaugų teikėjas turi atlikti nustatytų ANR našumo problemų šalinimą, jeigu tai nėra techninių resursų trūkumo problema.

## Reikalavimai demonstracijoms

1. Paslaugų teikėjas kūrimo etape turi atlikti modernizuojamos ANR demonstracijas.
2. Demonstruojamo funkcionalumo apimtis ir laikiškumas turi būti nustatyti projekto paslaugų teikimo darbo reglamente arba kitais su Perkančiąja organizacija suderintas momentais. Iki priėmimo testavimo etapo pradžios Perkančiajai organizacijai turi būti pademonstruotas visas naujas / modernizuotas ANR funkcionalumas, išskyrus tą funkcionalumą, kuris bus suderintas kaip nedemonstruotinas (pavyzdžiui, integracijos).
3. Demonstracijų tikslas – supažindinti Perkančiąją organizaciją su kuriama / modernizuojama programine įranga bei gauti atsiliepimus dėl kuriamo / modernizuojamo funkcionalumo.
4. Pastabos (atsiliepimai) gali būti išsakomos pakartotinai priėmimo testavimo etape, jeigu į jas nebus atsižvelgta iki pastarojo etapo.
5. Demonstracijų metu išsakomi atsiliepimai (pastabos) turi būti registruojami susitikimo protokoluose ar kita sutarta forma (pavyzdžiui, specializuotoje klaidų registravimo ir sekimo sistemoje).
6. Funkcionalumo demonstraciją turi vykdyti Paslaugų teikėjas, o Perkančiosios organizacijos atstovai turi teikti atsiliepimus.

## Reikalavimai dokumentacijai

1. Visa dokumentacija turi būti parengta laikantis bendrinės lietuvių kalbos taisyklių. ANR administravimo dokumentai turi būti rengiami lietuvių kalba. Standartinės programinės įrangos administravimo dokumentai gali būti rengiami anglų arba lietuvių kalba.
2. Visi Paslaugų teikėjo parengti dokumentai turės būti suderinti su Perkančiąja organizacija. Detalūs dokumentų derinimo principai turės būti pateikti ir suderinti Paslaugų teikėjo parengtame projekto vykdymo reglamente.
3. Paslaugų teikėjas turės parengti dokumentaciją, nurodytą 7.15 skyriuje. Projekto metu suderinti dokumentui turi būti atnaujinti, o ne rengiami nauji (pavyzdžiui, naudotojų instrukcijos, projektavimo dokumentas ir pan.)
4. Paslaugų teikėjo pataisyti dokumentai turi būti teikiami su matomais pakeitimais („track changes“ funkcija).
5. Su Perkančiąja organizacija suderinti dokumentai turi (gali) būti keičiami vėlesnių etapų metu, jeigu yra vykdomi kuriamos informacinės sistemos pakeitimai, atsižvelgiant į priėmimo testavimo bei bandomosios eksploatacijos rezultatus, kitas projekto veiklas ir aplinkybes, kurios susijusios su pateiktos dokumentacijos turiniu. Projekto dokumentacija turi būti aktualizuojama (atnaujinama) ir galutinės versijos pateiktos su Perkančiąja organizacija suderintais terminais bet ne vėliau kaip iki galutinio priėmimo perdavimo akto pateikimo dienos.
6. Dokumentų galutinės versijos turi būti pateiktos elektroniniu (MS Word arba kitu su Perkančiąja organizacija suderintu redagavimui tinkamu formatu perkeliant dokumentą (-us) į Perkančiosios organizacijos pateiktą programų išeities tekstų versijų kontrolės sistemos aplinką (toliau – SVN) ir įrašant į CD, DVD ar kitą skaitmeninę laikmeną, o atskiru Perkančiosios organizacijos nurodymu – popierinės.
7. Preliminarios (projektinės) versijos turi būti pateikiamos elektroniniu formatu elektroninio ryšio priemonėmis. Pastabos bei korekcijos dokumentų projektuose turi būti teikiamos MS Office programinio paketo (ar lygiaverčio) pakeitimų sekimo (angl. track changes) bei komentavimo funkcijomis. Turi būti vykdomas pateikiamų dokumentų versijavimas (versijų kontrolė).

## Reikalavimai testavimo ir eksploatavimo aplinkoms

1. Turi būti atnaujintos šios modernizuotos ANR aplinkos Perkančiosios organizacijos infrastruktūroje:
   1. testavimo aplinka;
   2. mokymų aplinka;
   3. produkcinė (eksploatavimo) aplinka.
2. Testavimo aplinkai nėra keliami aukšto prieinamumo reikalavimai.
3. Produkcinė aplinka turi būti konstruojama atsižvelgiant į šios Techninės specifikacijos reikalavimus ANR architektūrai, saugumui ir kt.

## Reikalavimai testavimui

1. Turi būti atliktas modernizuoto ANR testavimas. Testavimo tikslai:
   1. įsitikinti, kad yra įgyvendinti visi funkciniai ir nefunkciniai techninės specifikacijos, detalios analizės ir projektavimo dokumentų, naudotojo sąsajos prototipų, integracinių sąsajų specifikacijos bei architektūros dokumentų reikalavimai;
   2. įsitikinti, kad reikalavimų įgyvendinimas atliktas tinkama apimtimi;
   3. nustatyti, ar reikalavimų įgyvendinimas tenkina Perkančiąją organizaciją ir kitas suinteresuotas šalis;
   4. nustatyti funkcionalumo klaidas (angl. bugs).
2. Paslaugų teikėjas turi atlikti šiuos testavimus:
   1. Vidinis testavimas. Vidinius atskirų komponentų testavimus Paslaugų teikėjas turi atlikti nedalyvaujant Perkančiosios organizacijos atstovams, tačiau turi pateikti tokio testavimo įrodymus – vidinio testavimo ataskaitą ir nustatytų neatitikimų sąrašą.
   2. Priėmimo testavimas (angl. acceptance testing). Šis testavimas turi būti atliekamas dalyvaujant Paslaugų teikėjui, Perkančiajai organizacijai ir kitoms suinteresuotoms šalims. Šio testavimo metu turi būti tikrinamas testavimo tikslų įgyvendinimas (įgyvendinimo lygio nustatymas). Priėmimo testavimo veiklos turi būti vykdomos remiantis apibrėžtu priėmimo testavimo planu ir testavimo scenarijais (rengia Paslaugų teikėjas).
3. Atliktas testavimas turi užtikrinti, kad modernizuotas ANR yra tinkamas bandomajai eksploatacijai.
4. Priėmimo testavimo metu turi būti vykdomas identifikuotų klaidų, problemų ir trūkumų registravimas.
5. Klaidų žurnalas turi būti specializuota problemų registravimo ir sekimo programinė įranga (angl. issue tracking software), paremta tinklinėmis technologijomis, t. y. pasiekiama naudojant interneto naršyklę. Už problemų registravimo ir sekimo programinės įrangos pateikimą atsakingas Paslaugų teikėjas.
6. Paslaugų teikėjas turės parengti visus priėmimo testavimui reikalingus testavimo duomenis (duomenys turi būti nuasmeninti).
7. Duomenų sąsajų testavimui, jeigu įmanoma, turi būti naudojamos integruojamų informacinių sistemų ir / ar registrų testavimo aplinkos (testavimo duomenų mainų sąsajos). Nesant galimybei testavimo etape naudoti testavimo duomenų mainų sąsajų, turi būti su Perkančiąja organizacija ir duomenų teikėju / gavėju derinamos testavimo procedūros gamybinėje integruojamos informacinės sistemos / registro aplinkoje. Nesant galimybei atlikti integruotinų informacinių sistemų / registrų duomenų mainų sąsajų testavimo, Paslaugų teikėjas testavimo tikslais turi sukurti integruotinos informacinės sistemos / registro duomenų mainų sąsajų imitaciją (prototipą).
8. Priėmimo testavimas turi būti vykdomas Perkančiosios organizacijos techninės įrangos pagrindu. Jeigu priėmimo testavimo metu nebus tokios galimybės, testavimas turės būti vykdomas naudojant Paslaugų teikėjo pateiktą techninę įrangą (jos pagrindu veikiančią testavimo aplinką). Tokiu atveju turės būti atliktas atskiras testavimas Perkančiosios organizacijos pateiktoje techninėje įrangoje siekiant įsitikinti, kad ANR korektiškai veikia kitos techninės įrangos pagrindu.
   1. Paslaugų teikėjas turi įdiegti ir sukonfigūruoti ANR testavimo aplinką, kai Perkančioji organizacija sudarys tam technines ir organizacines sąlygas. Testavimo aplinkoje turi būti naudojami depersonalizuoti duomenys.
   2. Priėmimo testavimo aplinkos architektūros principai turi atitikti numatomos produkcinės (eksploatavimo) ANR aplinkos architektūrą.
9. Priėmimo testavimas bus užbaigiamas, kai bus tenkinami testavimo metodikoje įvardinti testavimo priėmimo kriterijai. Paslaugų teikėjas parengia sėkmingo priėmimo testavimo ataskaitą.

## Reikalavimai diegimui

1. Paslaugų teikėjas po bandomosios eksploatacijos turi perduoti Perkančiajai organizacijai modernizuoto ANR išeities kodą ir licencinės programinės įrangos instaliacinius paketus.
2. Paslaugų teikėjas turi įdiegti priemones, užtikrinančias automatinį naujų sistemos versijų diegimą, užtikrinant jos veikimą diegimo metu. Turi būti sukonfigūruotas (ir dokumentuotas) programinės įrangos diegimo į testavimo ir gamybinę aplinką procesas ir priemonės taip, kad atsakingas Perkančiosios organizacijos darbuotojas programinę įrangą, pagamintą (sukompiliuotą) iš SVN esančių išeities tekstų, galėtų įdiegti į testavimo ir gamybinę aplinką, valdyti diegimo konfigūraciją. Bet kokie programinės įrangos atnaujinimų diegimai į testavimo ir gamybinę aplinkas turi būti galimi tik iš SVN esančių išeities tekstų. Esant poreikiui Paslaugų teikėjas turės konsultuoti atsakingus Perkančiosios organizacijos darbuotojus įdiegimo klausimais.
3. ANR išeities kodas turi būti pateikiamas Paslaugų teikėjo naudotoms kūrimo priemonėms suprantamu formatu perkeliant į SVN ir įrašytas į DVD ar kitą skaitmeninę laikmeną. Kartu turi būti pateikiamas sukompiliuotas išeities kodas (parengtas diegimui).
4. Paslaugų teikėjas turi dokumentuoti programinės įrangos diegimo į Perkančiosios organizacijos ANR produkcinę ir testavimo aplinkas procesą bei pateikti tam reikalingas programines priemones. Procesas turi būti dokumentuotas taip, kad:
   1. Atsakingas Perkančiosios organizacijos darbuotojas iš pateiktų išeities tekstų galėtų pagaminti (angl. build) programinę įrangą bei valdyti gaminimo konfigūraciją.
   2. Atsakingas Perkančiosios organizacijos darbuotojas programinę įrangą galėtų įdiegti į testavimo ir darbinę aplinką bei valdyti diegimo konfigūraciją.

## Reikalavimai mokymams

1. Iki mokymų pradžios Paslaugų teikėjas taip pat turi parengti ir su Perkančiąja organizacija suderinti ANR administratoriams skirtą mokymų medžiagą ir administratorių instrukcijas.
2. Paslaugų teikėjas, remiantis parengtu ir su Perkančiąja organizacija suderintu mokymų planu, turi apmokyti būsimus ANR administratorius. Mokymai vienai grupei turi trukti ne mažiau kaip 2 val.
3. Turi būti apmokyti ne daugiau kaip 5 administratoriai ir Perkančiosios organizacijos ANR priežiūrą atliekantys darbuotojai(ne daugiau kaip 5).
4. Paslaugų teikėjas atsakingas už mokymų medžiagos ir priemonių mokymams parengimą. Perkančioji organizacija pateiks patalpas, kompiuterius, projektorių.

## Reikalavimai bandomajai eksploatacijai

1. Turi būti atlikta ANR bandomoji eksploatacija.
2. Bandomosios eksploatacijos tikslai:
   1. užtikrinti modernizuoto ANR programinio kodo kokybę;
   2. išbandyti gamybinę ANR komponentų konfigūraciją;
   3. identifikuoti ir pašalinti bandomosios eksploatacijos metu pastebėtus defektus;
   4. stabilizuoti produkcinės (eksploatavimo) aplinkos konfigūraciją, atsižvelgiant į bandomosios eksploatacijos metu sukauptą patirtį.
3. Bandomosios eksploatacijos veiklas Paslaugų teikėjas turės vykdyti pagal Perkančiosios organizacijos pateiktą bandomosios eksploatacijos planą.
4. Paslaugų teikėjas kartu su Perkančiosios organizacijos specialistų pagalba iki bandomosios eksploatacijos pradžios privalo paruošti ANR infrastruktūrą darbui:
   1. Atlikti ANR komponentų konfigūravimą, kad visi bandomosios eksploatacijos dalyviai turėtų galimybę prisijungti prie ANR iš savo darbo vietų. Naudotojų darbo vietų parengimą užtikrins Perkančioji organizacija. Paslaugų teikėjas turi pateikti rekomendacijas dėl naudotojų darbo vietų paruošimo;
   2. Sumigruoti (suvesti) visus būtinus ANR duomenis bei pašalinti perteklinius (bandomajai eksploatacijai nereikalingus) duomenis. Privalo užtikrinti, kad visi duomenys būtų integralūs.
5. Paslaugų teikėjas privalo užtikrinti ANR veikimą visos bandomosios eksploatacijos metu, jeigu nebus sutarta kitaip.
6. Bandomosios eksploatacijos aplinka turi būti realizuota produkcinėje (eksploatavimo) aplinkoje, jeigu nebus sutarta kitaip.
7. Bandomoji eksploatacija yra baigiama, kai tenkinami bandomosios eksploatacijos priėmimo kriterijai, kurie pateikiami bandomosios eksploatacijos plane.

## Reikalavimai garantinei priežiūrai

1. Paslaugų teikėjas garantinio aptarnavimo metu pagal suderintą ANR įrangos garantinės priežiūros ir palaikymo reglamentą turi teikti garantinės priežiūros paslaugas.
2. Garantinio aptarnavimo, t. y., Paslaugų teikėjo teikiamų priežiūros be papildomo užmokesčio paslaugų, sąlygos turi tenkinti žemiau pateiktus reikalavimus:
   1. Garantinio aptarnavimo objektas yra pagal šio konkurso sąlygas realizuotas ANR funkcionalumas, pateikta ir įdiegta kita programinė bei sisteminė programinė įranga. Garantinis aptarnavimas turi būti teikiamas ANR programinei ir sisteminei programinei įrangai, standartinės licencinės programinės įrangos konfigūracijai, integracijoms, kitai programinei bei sisteminei programinei įrangai.
   2. Paslaugų teikėjas garantinio aptarnavimo metu įsipareigoja užtikrinti visus šioje techninėje užduotyje ANR keliamus reikalavimus.
   3. ANR garantinio aptarnavimo trukmė – 12 (dvylika) mėnesių, skaičiuojant nuo ANR galutinio perdavimo-priėmimo akto pasirašymo dienos (garantinės priežiūros paslaugos teikiamos nepriklausomai nuo to, ar įsigytas ANR palaikymas ir tobulinimas).
   4. Visi Paslaugų teikėjo veiksmai atliekant garantinę priežiūrą turi būti atliekami pagal su Perkančiąja organizacija suderintą tvarką.
3. ANR garantinis aptarnavimas apima:
   1. ANR neatitikimų funkciniams reikalavimams ir veikimo Klaidų bei Kritinių klaidų šalinimą bei kitas Lietuvos Respublikos įstatymais ir norminiais aktais numatytas garantijas;
   2. ANR darbingumo atstatymą, pavyzdžiui, įvykus duomenų bazės ar atskirų jos komponentų darbų sutrikimams, kai tai įvyksta dėl Paslaugų teikėjo pateiktų pakeitimų atnaujinimų ar kitų Paslaugų teikėjo veiksmų ar neveikimo;
   3. išgadintų (sugadintų) duomenų atstatymą, kai gedimo priežastis yra Paslaugų teikėjo pateiktos programinės įrangos netinkamas veikimas;
   4. Perkančiosios organizacijos darbuotojų konsultavimą administravimo ir kitų institucijų darbuotojų konsultavimą darbo su ANR klausimais telefonu ir (arba) el. paštu, dalyvavimą klaidų ir (ar) trukdžių aptarimuose. Konsultacijos naudotojams ANR programinės įrangos naudojimo klausimais turi būti teikiamos darbo dienomis nuo 8:00 iki 17:00 val. Lietuvos laiku.;
   5. naujos, gamintojo sukurtos, programinės įrangos funkcionalumo versijų teikimą (funkcijų atnaujinimas, duomenų migravimas, dokumentacijos atnaujinimas, naudotojų apmokymas ir kt.).
4. Visos ANR veikimo klaidos ir (ar) trikdžiai klasifikuojami:
   1. Kritinė klaida ir (ar) trikdis – sistema nustojo funkcionuoti ir naudotojai negali tęsti darbo. Reakcijos laikas – ne ilgiau kaip 1 valanda. Nustačius sutrikimo priežastis, sutrikimo šalinimo laikas ne ilgiau kaip 5 valandos;
   2. Vidutinė klaida ir (ar) trikdis – kritiniai sistemos funkcionavimo sutrikimai, dėl kurių neįmanomas sklandus sistemos darbas, naudotojai turi galimybę dirbti, tačiau ne visu pajėgumu. Reakcijos laikas – ne ilgiau kaip 2 valandos. Nustačius sutrikimo priežastis, sutrikimo šalinimo laikas ne ilgiau kaip 6 valandos.
   3. Žemo prioriteto klaida ir (ar) trikdis – veiklos procesai ir sistemos funkcionavimas paveiktas nežymiai, sutrikimas nekelia grėsmės duomenims ir sistemos funkcionavimui, problemos sprendimas yra būtinas, bet ne kritinis. Reakcijos laikas – ne ilgiau kaip 8 darbo valandos. Nustačius sutrikimo priežastis, sutrikimo šalinimo laikas derinamas su Perkančiąja organizacija.
5. Sprendimą, kokio tipo (kritinė, vidutinė, žemo prioriteo) klaida yra nustatyta, priima Perkančiosios organizacijos paskirti atsakingi asmenys, suderinę su Paslaugų teikėjo paskirtais atsakingais asmenimis.
6. Paslaugų teikėjas turi užtikrinti komunikaciją su Perkančiosios organizacijos naudojamomis priemonėmis, kad klaidos ir (ar) netikslumai, duomenų tvarkymo poreikis, būtų registruojami Perkančiosios organizacijos Informacinių technologijų ir telekomunikacijų pagalbos tarnybos posistemėje https://ittpagalba.vrm.lt/MSM/, pagal su Perkančiąja organizacija suderintą procedūrą būtų perduodamos į Paslaugos teikėjo serviso sistemą el. paštu ir grąžinamos aktualios klaidos sprendimo ar duomenų tvarkymo būsenos duomenys.
7. Detalios garantinio aptarnavimo vykdymo procedūros ir darbo tvarkos turės būti suderintos Paslaugų teikėjui rengiant ANR garantinės priežiūros ir palaikymo reglamentą.
8. Defektų (klaidų), atsiradusių suteikus paslaugas dėl Paslaugų teikėjo kaltės, šalinimas turi būti atliktas nemokamai ir neturi daryti įtakos kitoms sąlygoms (terminui, sąnaudoms ir kt.).
9. Informacija apie pašalintas (pataisytas) klaidas ir (ar) trikdžius ataskaitos forma turi būti atnaujinama ir pateikiama kartą per paslaugų teikimo ketvirtį.

## Reikalavimai sutarties vykdymo etapams

1. Žemiau esančioje lentelėje pateikti Paslaugų etapai, etapų metu atliekami darbai (veiklos), diegimo dalyvių atsakomybių aprašymas ir reikalavimai dokumentacijai.
2. Projektas turi būti įgyvendintas sukuriant tris prieaugius (iteracijas):
   1. Pirmasis prieaugis turi apimti inicijavimo, detalios analizės, projektavimo, kūrimo, diegimo testavimo aplinkoje, priėmimo testavimo, diegimo į gamybinę aplinką, mokymų, duomenų migravimo ir bandomosios eksploatacijos etapus (žr. lentelė žemiau). Šio prieaugio metu turi būti realizuotas ir produkciniam naudojimui įdiegtas ANR ekonominių sankcijų tvarkymo funkcionalumas, kuris leistų registruoti ekonominės sankcijos pažeidimo duomenis ir su ekonomine sankcija susijusius procesinius sprendimus. Šio prieaugio iniciavimo etape turi būti suderintas tikslus prieaugio metu realizuojamų specifikacijos reikalavimų sąrašas.
   2. Antrasis prieaugis turi apimti detalios analizės, projektavimo, kūrimo, diegimo testavimo aplinkoje ir priėmimo testavimo etapus (žr. lentelė žemiau).
   3. Trečiasis prieaugis turi apimti visus (išskyrus inicijavimo) etapus (žr. lentelė žemiau).
3. Prieaugių realizavimo metu Paslaugų teikėjas turi atlikti visus prieš tai buvusių prieaugių metu sukurtų funkcionalumų pakeitimus (modernizavimą), jeigu toks poreikis paaiškėja detalios analizės ir projektavimo etape.
4. Projekto vykdymo reglamente turi nurodyti kokias konkrečias ANR modernizavimo veiklas (kokias funkcijas kurs/ modernizuos, kokias sąsajas realizuotas ir t.t.) atliks kiekviename prieaugyje (nurodant konkrečius Specifikacijos punktus).
5. Projekto vykdymui turi būti taikomos „Agile“ programinės įrangos kūrimo gerosios praktikos.
6. Pasirašius paslaugų teikimo sutartį bendru sutarimu (esant pagrindimui ir Perkančiosios organizacijos pritarimui) gali būti tikslinamas projekto veiklų grafikas (prieaugių kiekis, etapų terminai ir pan.), kiek tai neprieštarauja pirkimus reglamentuojantiems teisės aktams.
7. Paslaugų teikėjas turės atlikti etapų rezultatų ir siūlomų sprendimų pristatymus (demonstracijas, prezentacijas ir pan.), jeigu to pareikalaus Perkančioji organizacija.
8. Visos paslaugos turi būti suteiktos Paslaugų teikimo sutartyje numatytais terminais ir sąlygomis – per 9 mėnesius nuo paslaugų sutarties įsigaliojimo dienos.

7.1 lentelė. Paslaugų etapai, etapų rezultatai


|  |  |  |  |  |
| --- | --- | --- | --- | --- |
| Nr. | Paslaugų teikimo etapas | Reikalavimai etapo darbams | Rezultatas | Terminas |
| 1 | Inicijavimas | Paslaugų teikėjas:   * Parengia Paslaugų teikimo darbo reglamentą ir suderina su Perkančiąja organizacija.   Perkančioji organizacija (pagal kompetenciją):   * Suteikia reikalingą informaciją; * Teikia pastabas ir rekomendacijas. | **Paslaugų teikimo darbo reglamentas**. Paslaugų teikimo reglamente nurodoma Projekto tikslai, prioritetai, etapų apimtys ir rezultatai, suinteresuotos šalys, darbų atlikimo grafikas, naudojami standartai ir kokybiniai reikalavimai, priemonės darbų suderinimui su ANR priežiūrą atliekančiu diegėju, testavimo prioritetai ir leistini nukrypimai, rizikos ir jų suvaldymo būdai, komunikavimo principai, atsakomybės, Projekto problemų nustatymo ir valdymo procedūros, tarpinių ir galutinių rezultatų priėmimo kriterijai. | Tiekėjo ir Perkančiosios organizacijos etapo rezultatai turi būti pasirašyti per 10 (dešimt) darbo dienų nuo Paslaugų teikimo sutarties įsigaliojimo datos. |
| 2 | Detali analizė | Paslaugų teikėjas:   * Atlieka esamos ir siekiamos padėties įvertinimą, parengia detalios analizės dokumentaciją ir ją suderina su Perkančiąja organizacija.   Perkančioji organizacija (pagal kompetenciją):   * Suteikia reikalingą informaciją; * Teikia pastabas ir rekomendacijas; * Tvirtina etapo Paslaugų teikėjo rezultatus. priežiūros komisijos posėdyje. | **Detalios analizės dokumentai**. Detalios analizės dokumentuose išanalizuojami ir detalizuojami funkciniai ir nefunkciniai Techninės specifikacijos reikalavimai bei kiti Perkančiosios organizacijos išsakyti poreikiai, parengiami naudojimo atvejai (angl. *use case*), kurie pateikiami naudojimo atvejų diagramomis pagal UML (angl. *Unified Modeling Language*) notaciją ir detalizuojami aprašant kiekvieno naudojimo atvejo vykdymo žingsnius (pagrindinę eigą, alternatyvią eigą, išimtinę eigą) ir kitus apribojimus. Sudėtingesni naudojimo atvejai ar jų grupės turi būti detalizuojami pateikiant veiklos bei ANR procesus, naudojant procesų modeliavimo diagramas (angl. *UML activity diagram, BPMN (Business Process Model and Notation*) ar lygiavertes diagramas). Pateikiami pastarųjų diagramų struktūrizuoti aprašai. Aprašomi ANR naudotojai ir jų teisės. Turi būti atliktas visų šios Techninės specifikacijos funkcinių ir nefunkcinių reikalavimų susiejimas su detalios analizės dokumento turiniu (skyriais, naudojimo atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir realizuojamas kiekvienas šios Techninės specifikacijos reikalavimas. | - |
| 3 | Projektavimas | Paslaugų teikėjas   * Parengia ANR projektavimo dokumentaciją; * Parengia integracines sąsajas aprašančius dokumentus.   Perkančioji organizacija (pagal kompetenciją):   * Suteikia reikalingą informaciją; * Teikia pastabas ir rekomendacijas; * Tvirtina etapo Paslaugų teikėjo rezultatus. | **Projektavimo dokumentai**. Modernizuotos ANR architektūros aprašymas fizinių komponentų ir programinių komponentų požiūriu, naudojamos technologijos (jų pavadinimai, versijos), informacinis vaizdas (duomenų bazės struktūros (su komentarais), duomenų bazių sąsajų schemos ir kt.), funkcinis vaizdas (ANR funkciniai vienetai, jų funkcijos, tarpusavio sąsajos, naudotojo sąsajos prototipai (įskaitant interaktyvų elektroninių paslaugų naudotojo sąsajos prototipą), sudėtinės elektroninės paslaugos naudotojo sąsajos gairės ir kt.), integracinis vaizdas (sąsajos tarp vidinių ir išorinių sistemų, kuriamos sistemos atžvilgiu), operacinis vaizdas (sisteminiai procesai, algoritmai, periodiniai sisteminiai darbai ir pan.), dislokavimo vaizdas (programinių komponentų pasiskirstymas techninėje įrangoje) ir kt.  **Integracines sąsajas aprašantys dokumentai**. Juose turi būti detalizuojama kiekvienos integracinės ir duomenų mainų sąsajos paskirtis, realizavimo sprendimas, prisijungimo ir kiti parametrai ir pateikiami struktūrizuotų pranešimų aprašymai (pvz., \*.xml formatu), integracinės sąsajos naudojimo pavyzdžiai. | - |
| 4 | Kūrimas | Paslaugų teikėjas:   * Vykdo reikalingus programavimo ir konfigūravimo darbus (savo kūrimo aplinkoje), įgyvendina funkcinius ir nefunkcinius reikalavimus; * Atlieka komponentų (angl. *unit*) testavimą, vidinį saugumo testavimą, ANR vidinį testavimą, sąsajų su kitomis sistemomis ir registrais (integravimo) testavimą ir parengia vidinio testavimo ataskaitą. * Vykdo ANR demonstracijas.   Perkančioji organizacija (pagal kompetenciją):   * Suteikia reikalingą informaciją; * Parengia gamybinę ir testavimo aplinkas turimoje infrastruktūroje; * Peržiūri ir įvertina vidinio testavimo rezultatus; * Teikia pastabas ir rekomendacijas. | **Vidinio testavimo ataskaita**, kurioje aprašyti atlikto vidinio saugumo testavimo rezultatai ir vidinio testavimo rezultatai (apimtis, vykdymo metodika, testavimo tipai, procedūra, įėjimo/išėjimo kriterijai, testavimo aplinka), pateikiant informaciją apie ANR sritis, į kurias reikia atkreipti papildomą dėmesį testavimo metu.  **Parengta** **programinė įranga diegimui**.  **Atliktos ANR demonstracijos.** | Vidinio testavimo ataskaita turi būti pateikta bent 2 savaitės iki kūrimo etapo pabaigos.  ANR demonstracijos turi būti vykdomos nuolatos, pagal atskirai suderintą grafiką. |
| 6 | Diegimas testavimo aplinkoje | Paslaugų teikėjas:   * Parengia ir pateikia programinę įrangą tinkamą įdiegimui Perkančiosios organizacijos testavimo aplinkoje; * Konsultuoja Perkančiąją organizaciją programinės įrangos įdiegimo klausimais;   Perkančioji organizacija (pagal kompetenciją):   * Suteikia reikalingą informaciją; * Kontroliuoja testavimo aplinką; * Pateikia priėmimo testavimo scenarijus ir testavimo metodiką ir planą. * Diegia tinkamai parengtą programinę įrangą Perkančiosios organizacijos testavimo aplinkoje. | **Sukurta programinė įranga ir įdiegta Perkančiosios organizacijos testavimo aplinkoje**. | Šis diegimo etapas turi būti baigtas iki priėmimo testavimo etapo pradžios. |
| 7 | Priėmimo testavimas | Paslaugų teikėjas:   * Atnaujina / parengia naudotojų vadovus (dokumentus): ANR naudojimo instrukciją ir ANR administravimo instrukciją, EPP naudojimo instrukciją; * Parengia ANR administravimo dokumentus (įskaitant ANR funkcionalumų diegimo procedūrą); * Dalyvauja priėmimo testavime; * Atlieka testavimo metu išaiškėjusius reikalingus klaidų / neatitikčių taisymus; * Parengia priėmimo testavimo ataskaitą.   Perkančioji organizacija (pagal kompetenciją):   * Vykdo priėmimo testavimą; * Priima programinę įrangą diegimui į gamybinę aplinką. * Atlieka naudotojo sąsajos patogumo naudotis vertinimą. | **Sėkmingai atliktas priėmimo testavimas**.  **Pateiktas būtinos techninės įrangos poreikio ir jos techninių reikalavimų aprašas**, kuris užtikrins ANR veikimą pagal nurodytus reikalavimus ir plėtros įvertinimą per 5 metus.  **Atnaujintas ANR duomenų modelis** (MS Visio ar kitu su Perkančiąja organizacija suderintu formatu) **ir ANR duomenų architektūros dokumentacija** (MS Visio, PDF ar kitu su Perkančiąja organizacija suderintu formatu).  **Atnaujinti / parengti naudotojų vadovai** (dokumentai).  P**arengti ANR administravimo dokumentai** (įskaitant ANR funkcionalumų diegimo procedūrą).  **Atnaujintas ANR techninis aprašymas (specifikacija).**  **Parengta priėmimo testavimo ataskaita**.  **Diegimui į gamybinę aplinką parengtas ANR.**  **Parengta modernizuotos ANR demonstracija viešinimui.** | Priėmimo testavimas turi būti atliktas iki bandomosios eksploatacijos pradžios. |
| 8 | Diegimas gamybinėje aplinkoje | Paslaugų teikėjas atlieka šiuos darbus:   * Parengia ir pateikia programinę įrangą tinkamą įdiegimui Perkančiosios organizacijos gamybinėje aplinkoje.   Perkančioji organizacija:   * Teikia pastabas ir rekomendacijas; * Įdiegia programinę įrangą į gamybinę aplinką. | **Parengta gamybinė aplinka** Perkančiosios organizacijos infrastruktūroje.  S**ukurta programinė įranga ir įdiegta** Perkančiosios organizacijos gamybinėje aplinkoje. | Šis diegimas gali vykti tik po sėkmingai įvykusio priėmimo testavimo.  Šis diegimo etapas turi būti baigtas ne ilgiau kaip per dvi savaites nuo priėmimo testavimo etapo pabaigos ir baigtas iki bandomosios eksploatacijos pradžios. |
| 9 | Mokymai | Paslaugų teikėjas atlieka šiuos darbus:   * Parengia mokymų planą; * Parengia mokymų medžiagą ir kitas reikalingas priemones; * Parengia mokymų aplinką testavimo aplinkoje; * Vykdo apmokymus (demonstruoja ANR funkcionalumą).   Perkančioji organizacija (pagal kompetenciją):   * Pateikia pastabas mokymų planui; * Dalyvauja mokymuose. | **Parengtas mokymų planas**. Dokumente turi būti aprašytas mokymų kursų organizavimas, pateikti detalūs mokymų planai/grafikai, mokymų grupės, mokymų vietos, nurodytos mokymų priemonės.  **Parengta mokymų medžiaga**.  **Įvykdyti mokymai sutartam naudotojų kiekiui**. | Mokymai turi būti įvykdyti iki bandomosios eksploatacijos pradžios. |
| 10 | Duomenų migravimo etapas | Paslaugų teikėjas atlieka šiuos darbus:   * Parengia duomenų migravimo aprašą; * Atlieka duomenų migravimą.   Perkančioji organizacija:   * Suteikia duomenis ar prieigą prie duomenų, kurios reikia migruoti. | **Pateiktas ir suderintas duomenų migravimo aprašas**.  **Atliktas duomenų migravimas**. | Duomenų migravimas gali vykti tik po sėkmingo įdiegimo produkcinėje (eksploatavimo aplinkoje etapo). |
| 11 | Bandomoji eksploatacija | Paslaugų teikėjas:   * Teikia konsultacijas bandomosios eksploatacijos klausimais; * Reaguoja ir pašalina eksploatacijos metu nustatytus defektus; * Užtikrina ekspertų konsultavimą Perkančiosios organizacijos darbuotojams ir IT specialistams; * Užtikrina į ANR importuotų ir suvestų duomenų integralumą ir vientisumą; * Parengia garantinės priežiūros procedūros dokumentus   Perkančioji organizacija (pagal kompetenciją) ar techninę priežiūrą vykdantis konsultantas:   * Dirba su įdiegta ANR; * Registruoja bandomosios eksploatacijos metu nustatytas klaidas; * Vykdo bandomosios eksploatacijos metu nustatytų problemų šalinimo kontrolę. | **Pašalintos bandomosios eksploatacijos metu nustatytos klaidos**. Teikėjas bandomosios eksploatacijos metu pagal suderintą klaidų šalinimo grafiką turi šalinti visus ANR trūkumus, užregistruotus bandomosios eksploatacijos problemų registre.  **Suteiktos konsultacijos**.  **Parengtas garantinės priežiūros procedūros dokumentas** (įskaitant ANR pakeitimų valdymo procedūrą). Dokumente turi būti aprašytas garantinės priežiūros teikimo būdas, detalizuotos garantinės priežiūros teikimo sąlygos, Paslaugų teikėjo atsakomybė, Perkančiosios organizacijos atsakomybė, kontaktinė informacija, papildomos tvarkos (eskalavimo, klaidų registravimo, konsultavimo)). | Bandomoji eksploatacija turi trukti ne trumpiau nei 1 mėnesį.  Garantinės priežiūros procedūros dokumentas turi būti pateiktas likus 1 mėnesiui iki bandomosios eksploatacijos pabaigos. |
| 12 | Garantinė priežiūra | Paslaugų teikėjas suteikia 12 (dvylikos) mėnesių garantinį aptarnavimą. | **Teikiami garantinės priežiūros įsipareigojimai**. | 12 (dvylikos) mėnesių nuo galutinio perdavimo-priėmimo akto pasirašymo dienos. |
| Viso Projekto metu | | | | |
| 13 | Ataskaitų rengimas | Paslaugų teikėjas:   * Rengia ANR kūrimo ir diegimo eigos ataskaitą ne rečiau, kaip kartą per mėnesį; * Rengia galutinę ANR kūrimo ir diegimo ataskaitą (po bandomosios eksploatacijos).   Perkančioji organizacija (pagal kompetenciją):   * Pateikia pastabas ir rekomendacijas ataskaitoms. | **Parengtos ataskaitos**. Ataskaitose išdėstoma (neapsiribojant):   * pasiekti rezultatai, vykdomos veiklos ir jų progresas ANR kūrimo grafiko atžvilgiu; * rizikos, kritiniai faktoriai ir numatomi veiksmai, prognozės ir kitos Projekto įgyvendinimui svarbios aplinkybės; * ANR modernizavimo ir kūrimo grafiko pakeitimai. |  |

# PRIEDAI

## Priedas nr. 1. Ekonominių sankcijų administravimo veiklos modelis

Žemiau skyriuje pateikiamas ekonominių sankcijų administravimo veiklos modelis (veiklos procesai). Vadovaujantis šiuo modeliu turi būti atliekamas ANR funkcijų modernizavimas ir kūrimas. Procesų schemų elementų paaiškinimai pateikiami priede 8.2.

### Ekonominės sankcijos registravimas




8.1 pav. ES registravimo proceso diagrama

8.1 lentelė. ES registravimo proceso aprašymas

| Žingsnis | Atsakingas | Aprašymas | Naudojama IS, registras |
| --- | --- | --- | --- |
| Naudotojo identifikacija | ANR/ ANR naudotojas | ANR registruotas naudotojas atlieka identifikavimosi ANR veiksmus: pateikia tinkamus prisijungimo duomenis ir patvirtina prisijungimą. ANR patikrina prisijungimo duomenis ir, jeigu naudotojas registruotas ADMIN III bei turi ANR naudojimo teises, autorizuoja naudotoją Registre. Naudotojui pateikiamas ANR funkcionalumas pagal naudotojui suteiktas teises. Pastaba: ANR naudotojai registruojami ADMIN III sistemoje, kai IRD gauna atitinkamą prašymą suteikti prieigos teises asmeniui prie ANR. | ANR ir duomenų gavimas iš ADMIN III |
| Pasirinkti registruoti ekonominę sankciją | ANR naudotojas | ANR naudotojas pasirenka registruoti ES. ANR pateikia ES paieškos formą, kurioje naudotojas atlieka paiešką pagal asmens duomenis ar kitus duomenis, norėdamas įsitikinti, kad tokia ES nėra registruota. Jeigu ES neregistruota, inicijuojamas naujos ES bylos sukūrimas. | ANR |
| Registruoti asmenį (juridinį / fizinį) | ANR naudotojas | Iniciavęs ES registravimą naudotojas gali pasirinkti registruoti pažeidėją (-us). Naudotojas pasirenka registruoti juridinį ar fizinį asmenį. Jeigu pasirinkta registruoti fizinį asmenį, naudotojui suteikiama galimybė atlikti asmens duomenų paiešką GR, VSATIS ir MMR. Jeigu pasirinkta registruoti juridinį asmenį, naudotojui suteikiama galimybė atlikti juridinio asmens duomenų paiešką JAR. Radęs norimą registruoti asmenį naudotojas gali panaudoti šiuos duomenis asmens duomenų įvedimui ekonominės sankcijos byloje. Jeigu ieškomo asmens duomenų nėra registre naudotojas gali asmens duomenis įvesti laisva forma (užsienio įmonę ar užsieniečio duomenis). | ANR, ir duomenų gavimas iš: GR, VSATIS, MMR, JAR |
| Pateikti duomenis apie asmenį iš išorinių ir vidinių informacinių sistemų ir registrų | ANR | ANR, pagal įvesto asmens duomenis automatiškai atlieka duomenų apie asmenį paieškas išorinėse ir vidinėse informacinėse sistemose ir registruose. Duomenų paieška atliekama šiuose registruose: JAR, JADIS, GR, ĮKNR, IAR, NTR, EDS, LIS, LDBIS, AVNIS, KTPR, SODRA IS...  ANR naudotojui pateikiami paieškos rezultatai peržiūros rėžimu. ANR naudotojas gautus duomenis gali naudoti tyrimo veiksmams atlikti, procesiniams sprendimams priimti ir kt. | ANR ir duomenų gavimas iš JAR, JADIS, GR, ĮKNR, IAR, NTR, EDS, LIS, LDBIS, AVNIS, KTPR, SODRA IS |
| Įvesti pažeidimo duomenis | ANR naudotojas | Iniciavęs ES registravimą naudotojas gali pasirinkti registruoti pažeidimo duomenis. Registruodamas pažeidimo duomenis naudotojas gali nurodyti pažeidimo datą ir laiką, pažeidimo vietą, pažeidimo esmę ir nustatytas aplinkybes (fabulą), teisės aktų straipsnius, dalis, kuriose numatyta atsakomybė už padarytą veiklą ir kt.  ANR naudotojas, įvedęs pagrindinius pažeidimo duomenis, gali į ANR įkelti dokumentus (rinkmenas), kuriuose fiksuoti padaryto pažeidimo duomenys (patikrinimo aktai, protokolai, tarnybiniai pranešimai, pažymos ir kt.). | ANR |
| Įvesti tyrimo veiksmus | ANR naudotojas | Iniciavęs ES registravimą naudotojas gali pasirinkti įvesti tyrimo veiksmus. Pasirinkęs tyrimo veiksmą iš klasifikatoriaus, ANR naudotoja įveda tyrimo veiksmo duomenis. Įvestų duomenų pagrindu ANR naudotojas gali sudaryti tyrimo veiksmo dokumentą (DOCX, PDF ar pan.) ir pasirašyti el. parašu (-ais).  ANR naudotojas, įvedęs pagrindinius tyrimo veiksmų duomenis, gali į ANR įkelti dokumentus (rinkmenas), kuriuose fiksuotos taikytos tyrimo veiksmai (protokolai, fotofiksacijos ir kt.). | ANR |
| Surašyti protokolą | ANR naudotojas | ANR naudotojas, užregistravęs pažeidimo duomenis, gali surašyti pažeidimo protokolą. Įvedęs pagrindinius pažeidimo protokolo duomenis ANR naudotojas gali suformuoti pažeidimo protokolo dokumentą ir pasirašyti el. parašu (-ais). Taip pat ANR naudotojas gali į ANR įkelti dokumentus (rinkmenas), kuriuose fiksuoti padaryto pažeidimo duomenys (patikrinimo aktai, protokolai, tarnybiniai pranešimai, pažymos ir kt.). Esant poreikiui apie surašytą protokolą galima atlikti ūkio subjekto informavimą (žr. 8.1.3 skyrius). | ANR |
| Surašyti procesinį sprendimą | ANR naudotojas | ANR naudotojas, užregistravęs pažeidimo duomenis, gali surašyti procesinį sprendimą, kuriuo:   * Skiria ekonominę sankciją; * Nutraukia teiseną; * Perduoda bylos nagrinėjimą kitai institucijai; * Grąžinti ekonominės sankcijos medžiagą papildyti (atlikti papildomą tyrimą); * Skirti įspėjimą; * Kita.   ANR naudotojas procesinį sprendimą parenka iš galimų sprendimų klasifikatoriaus. Priklausomai nuo pasirinkto sprendimo tipo – įveda pagrindinius procesinio sprendimo duomenis. Įvedus duomenis ANR naudotojas gali sudaryti procesinio sprendimo dokumentą (DOCX, PDF ar pan.) ir pasirašyti el. parašu (-ais). Procesinio sprendimo dokumentą bei kitus su procesiniu sprendimu susijusius dokumentus ANR naudotojas gali įkelti į ANR ir iš kompiuterio laikmenos. | ANR |
| Informuoti ūkio subjektą | ANR naudotojas, ANR | ANR naudotojas, surašęs protokolą ar kitą procesinį sprendimą, gali informuoti ūkio subjektą apie priimtą procesinį sprendimą (žr. 8.1.3 skyrius). | ANR, e. Pristatymas IS |
| Ūkio subjekto licencijos naikinimas / sustabdymas | ANR naudotojas, ANR | Jeigu priimtame procesiniame sprendime numatyta naikinti / stabdyti ūkio subjekto licenciją, ANR naudotojas gali iniciuoti ūkio subjekto licencijų tvarkymo funkcionalumą (žr. 8.1.4 skyrius). | ANR, LIS |
| Gautas skundas → Skundo nagrinėjimas → Proceso pabaiga | ANR naudotojas, ANR | Jeigu dėl ES byloje priimto sprendimo yra gautas skundas, inicijuojamas skundo nagrinėjimo procesas (žr. 8.1.6 skyrius). | ANR, LITEKO |
| Baigėsi apskundimo terminas → Proceso pabaiga | ANR | Jeigu baigėsi procesinio sprendimo apskundimo terminas, laikoma, kad procesinis sprendimas įsiteisėjo. | ANR |

### Ekonominės sankcijos bylos sukūrimas per integracines sąsajas




8.2 pav. Ekonominės sankcijos bylos sukūrimo per integracines sąsajas proceso diagrama

8.2 lentelė. Ekonominės sankcijos bylos sukūrimo per integracines sąsajas proceso aprašymas

| Žingsnis | Atsakingas | Aprašymas | Naudojama IS, registras |
| --- | --- | --- | --- |
| Inicijuoti ES bylos duomenų perdavimą į ANR → Perduoti ES bylos duomenis ir dokumentus → Gauti ES bylos duomenis ir dokumentus | Priežiūros institucijos IS naudotojas, Priežiūros institucijos IS, ANR | Priežiūros institucijos IS naudotojas, parengęs ES bylos duomenis (patikrinimo aktus, protokolus ar pan.) inicijuoja tokių dokumentų ir duomenų perdavimą į ANR. Priežiūros institucijos IS ir ANR sąsaja perduoda duomenis į ANR. | Priežiūros institucijos IS, ANR |
| Sukurti ES bylą, išsaugoti dokumentus → Išsiųsti bylos ROIK | ANR | Gautų dokumentų pagrindu ANR sukuria ES bylą (priskiria ROIK), išsaugo per sąsajas gautus pradinius dokumentus. Per sąsajas ANR į priežiūros institucijos IS grąžina sukurtos ES bylos ROIK. | ANR |
| Gauti bylos ROIK | Priežiūros institucijos IS | Pagal priežiūros institucijos IS gautą ROIK sistema sugeneruoja nuorodą į ANR ES bylą ir ją išsaugo reikiamoje sistemos vietoje, kad priežiūros institucijos naudotojas galėtų pagal šią nuorodą inicijuoti ES bylos duomenų tvarkymą ANR. | Priežiūros institucijos IS |
| Pagal ROIK nuorodą inicijuoti ES bylos duomenų tvarkymą ANR | Priežiūros institucijos IS naudotojas | Esant poreikiui priežiūros institucijos IS naudotojas inicijuoja ANR bylos tvarkymą, spausdamas ant sugeneruotos nuorodos. | Priežiūros institucijos IS |
| Nukreipti naudotoją į ANR | Priežiūros institucijos IS | Sistema naudotoją nukreipia į ANR. | Priežiūros institucijos IS |
| Identifikuoti naudotoją vieningo prisijungimo (SSO) būdu → Pateikti ES bylą | ANR | Jeigu priežiūros institucijos IS ir ANR realizuoja vieningo prisijungimo būdą (SSO), naudotojui nebereikia atlikti papildomų prisijungimo prie ANR veiksmų ir naudotojas, automatiškai identifikuotas, patenka į ANR ES bylą. Toliau naudotojas gali vykdyti „8.1.1 Ekonominės sankcijos registravimas“ procese numatytus ES bylos tvarkymo veiksmus. | ANR |
| Naudotojas prisijungia prie ANR → Pateikti ES bylą | ANR naudotojas | Jeigu priežiūros institucijos IS ir ANR nerealizuoja vieningo prisijungimo būdo (SSO), naudotojas prisijungia prie ANR (įveda naudotojo vardą ir slaptažodį). Tinkamai identifikavęsis naudotojas patenka į ANR ES bylą. Toliau naudotojas gali vykdyti „8.1.1 Ekonominės sankcijos registravimas“ procese numatytus ES bylos tvarkymo veiksmus. | ANR |

### Ūkio subjekto informavimas




8.3 pav. Ūkio subjekto informavimo proceso diagrama

8.3 lentelė. Ūkio subjekto informavimo proceso aprašymas

| Žingsnis | Atsakingas | Aprašymas | Naudojama IS, registras |
| --- | --- | --- | --- |
| Įvesti / koreguoti adresato duomenis | ANR naudotojas | ANR naudotojas, norėdamas išsiųsti procesinio sprendimo dokumentą ar kitą dokumentą, inicijuoja dokumento išsiuntimo funkciją. Pateiktoje formoje įveda ar pakoreguoja adresato duomenis. | ANR |
| Išsiųsti dokumentą (-us) | ANR naudotojas | Nurodęs visus reikiamus išsiuntimo duomenis ir pridėjęs siunčiamus dokumentus ANR naudotojas inicijuoja jų išsiuntimą pasirinktu būdu:   * El. laišku; * E. Pristatymas IS siunta. | ANR |
| Išsiųsti el. laišku | ANR | Jeigu ANR naudotojas pasirinko dokumentus išsiųsti el. laišku, ANR nurodytus dokumentus išsiunčia adreso el. pašto adresu. | ANR |
| Siuntą perduoti į e. Pristatymas IS | ANR | Jeigu ANR naudotojas pasirinko dokumentus išsiųsti naudojant e. Pristatymas IS, ANR suformuoja el. siuntą ir ją perduoda į e. Pristatymas IS. e. Pristatymas IS siuntą ūkio subjektui pristato elektroniniu būdu, o jeigu tokios galimybės nėra – popieriniu būdu. | ANR, e. Pristatymas IS |
| Gauti siuntos pristatymo duomenis → Išsaugoti siuntos pristatymo duomenis | ANR | ANR, gavęs iš e. Pristatymas IS siuntos pristatymo duomenis, juos išsaugo prie el. siuntos duomenų. | ANR |

### Ūkio subjekto licencijos naikinimas / stabdymas




8.4 pav. Ūkio subjekto licencijos naikinimo / stabdymo proceso diagrama

8.4 lentelė. Ūkio subjekto licencijos naikinimo / stabdymo proceso aprašymas

| Žingsnis | Atsakingas | Aprašymas | Naudojama IS, registras |
| --- | --- | --- | --- |
| Inicijuoti ūkio subjekto licencijų peržiūrą → Gauti ūkio subjekto licencijų sąrašą iš LIS → Peržiūrėti licencijas | ANR naudotojas, ANR | Jeigu yra poreikis (priimtas procesinis sprendimas) stabdyti / naikinti ūkio subjekto licenciją, ANR naudotojas ES byloje, procesiniame sprendime inicijuoja ūkio subjekto licencijų peržiūrą. ANR integracinių sąsajų su LIS būdu gauna ūkio subjekto turimų licencijų sąrašą ir pateikia ANR naudotojui. ANR naudotojas gali peržiūrėti ūkio subjekto licencijų sąrašą. Esant poreikiui, siunčiant papildomą užklausą į LIS, gaunami detalūs licencijos duomenys, kurie gali būti pateikiami ANR naudotojui peržiūrėti. | ANR, LIS |
| Pakeisti pasirinktos licencijos būseną (stabdyti, naikinti) → Išsiųsti licencijos pakeitimo duomenis į LIS | ANR naudotojas, ANR | ANR naudotojas pasirenka norimas stabdyti / naikinti ūkio subjekto licencijas ir pakeičia jų būsenas. ANR licencijos (-ų) pakeitimo duomenis per sąsajas perduoda į LIS. | ANR, LIS |

### Ūkio subjekto prievolės (baudos) sumokėjimas




8.5 pav. Ūkio subjekto prievolės (baudos) sumokėjimo proceso diagrama

8.5 lentelė. Ūkio subjekto prievolės (baudos) sumokėjimo proceso aprašymas

| Žingsnis | Atsakingas | Aprašymas | Naudojama IS, registras |
| --- | --- | --- | --- |
| Sumokėti piniginę prievolę bankiniu pavedimu | Ūkio subjektas | Ūkio subjektas, vadovaudamasis procesinio sprendimo dokumentu, kuriame paskirta piniginė prievolė ir nurodytos tokios prievolės apmokėjimo informacija, atlieka mokėjimą pagal nurodytus mokėjimo duomenis. Ūkio subjektas apmokėjimą gali atlikti naudodamas elektroninės bankininkystės paslaugas ar atvykęs į banko skyrių. | Bankų sistemos |
| Periodiškai formuoti įmokų sąrašą reikalingą ANR → Perduoti įmokų sąrašą | MAIS | Kai piniginės prievolės mokamos į biudžeto pajamų surenkamąją sąskaitą, MAIS, pagal suderintus įmokos kodus atrenka įmokas, kurios buvo atliktos ES prievolių apmokėjimui, ir tokią informaciją periodiškai integracinėmis sąsajomis perduoda į ANR. | MAIS |
| Gauti įmokos duomenis ir / ar įmoką įrodančius dokumentus | Priežiūros institucija | Kai piniginės prievolės mokamos į priežiūros institucijos sąskaitą ar kitas nurodytas sąskaitas, priežiūros institucija savarankiškai tvarko tokių įmokų duomenis. Gavusi įmokų duomenis ir / ar įmokas įrodančius dokumentus, priežiūros institucijos atsakingi darbuotojai, prisijungę prie ANR, ES byloje įveda įmokų sumokėjimo duomenis. | - |
| Periodiškai gauti įmokų sąrašą | ANR | ANR integracinėmis sąsajomis periodiškai iš MAIS gauna piniginių prievolių įmokų, kurios mokamos į biudžeto pajamų surenkamąją sąskaitą, duomenis. | ANR |
| Automatiškai įmokos duomenis priskirti asmens prievolei | ANR | Jeigu įmokos duomenys, gauti iš MAIS, yra pakankami (nurodytas ROIK ar kita unikaliai mokėjimo prievolę identifikuojanti informacija), ANR automatiškai įmoką priskiria ūkio subjekto prievolei. | ANR |
| Peržiūrėti įmokų sąrašą | ANR naudotojas | Visos iš MAIS į ANR gautos įmokos pateikiamos ANR įmokų sąraše. Automatiškai ūkio subjekto prievolei priskirtos įmokos atvaizduojamos, kaip priskirtos. Įmokos, kurių dėl įmokos duomenų nepakankamumo / netikslumo nebuvo galima priskirti prievolei automatiškai, pateikiamos sąraše su požymių „nepriskirtos“ ar pan. ANR naudotojas, gali atlikti įmokų filtravimą ir rūšiavimą pagal įvairius įmokus duomenis. | ANR |
| Priskirti įmoką asmens prievolei | ANR naudotojas | ANR naudotojas, įmokų sąraše radęs įmokas, kurios skirtos apmokėti ANR naudotojo priežiūros institucijos paskirtos ES prievolę, rankiniu būdu įmoką susieja su konkrečia ūkio subjekto prievole. | ANR |

### Procesinio sprendimo apskundimas




8.6 pav. Procesinio sprendimo apskundimo proceso diagrama

8.6 lentelė. Procesinio sprendimo apskundimo proceso aprašymas

| Žingsnis | Atsakingas | Aprašymas | Naudojama IS, registras |
| --- | --- | --- | --- |
| Parengti skundą ir pateikti priežiūros institucijai | Ūkio subjektas | Ūkio subjektas, norėdamas apskųsti ES bylos procesinį sprendimą, parengia skundą ir pateikia priežiūros institucijai, kai apskundimo tvarka nurodo, kad skundai dėl priimtų procesinių sprendimų teikiami tiesiogiai ūkio subjektui. | - |
| Parengti skundą ir pateikti teismui / ginčų komisijai | Ūkio subjektas | Ūkio subjektas, norėdamas apskųsti ES bylos procesinį sprendimą, parengia skundą ir pateikia teismui / ginčų komisijai, kai apskundimo tvarka nurodo, kad skundai dėl priimtų procesinių sprendimų teikiami tiesiogiai teismui / ginčų komisijai. | - |
| Gauti bylos duomenis | Ūkio subjektas | Kai teismas, ūkio subjekto teikto skundo pagrindu ar priežiūros institucijos skundo dėl teismo nutarties pagrindu sukuria bylą, teismų nustatyta tvarka (popieriniu būdu arba naudojant teismų elektroninių paslaugų portalą (toliau - EPP)) ūkio subjektui pateikia sukurtos bylos duomenis. | - |
| Gauti teismo nutartį → Pateikti skundą dėl teismo sutarties arba sutikti su teismo sprendimu | Ūkio subjektas | Ūkio subjektas, gavęs teismo nutartį, gali sutikti teismo sprendimu arba pateikti skundą dėl teismo nutarties. Skundą dėl teismo nutarties ūkio subjektas teikia teismui (popieriniu būdu arba naudojant EPP). | - |
| Gauti skundą | Priežiūros institucija | Priežiūros institucija, priklausomai nuo specialiųjų teisės aktų nustatytos tvarkos ar kitų priežiūros institucijos tvarkų, gauna tiesiogiai ūkio subjekto teikiamą skundą arba skundą gauna iš teismo / ginčų komisijos, kai skundą ūkio subjektas tiesiogiai teikia teismui / ginčų komisijai. Esant poreikiui, priežiūros institucija gautą skundą registruota savo dokumentų valdymo sistemoje ar kt. | - |
| Gauti skundą ir sukurti bylą | Teismas | Teismas skundus dėl ES bylos procesinių sprendimų gauna šiais būdais:   * Kai skundą dėl ES byloje priimto procesinio sprendimo ūkio subjektas teikia tiesiogiai teismui; * Kai skundą dėl ES byloje priimto procesinio sprendimo ūkio subjektas teikia teismui per priežiūros instituciją (t. y. ūkio subjekto skundą į teismą perduoda priežiūros institucija); * Skundą dėl teismo sprendimo teikia teismui priežiūros institucija; * Skundą dėl teismo sprendimo teikia teismui ūkio subjektas. | LITEKO, EPP |
| Bylos duomenis perduoti priežiūros institucijai | Teismas | Kai teismas, ūkio subjekto teikto skundo pagrindu ar ūkio subjekto skundo dėl teismo nutarties pagrindu sukuria bylą, teismų nustatyta tvarka (popieriniu būdu arba naudojant EPP) priežiūros institucijai pateikia sukurtos bylos duomenis. | LITEKO, EPP |
| Bylos duomenis perduoti ūkio subjektui | Teismas | Kai teismas, ūkio subjekto teikto skundo pagrindu ar priežiūros institucijos skundo dėl teismo nutarties pagrindu sukuria bylą, teismų nustatyta tvarka (popieriniu būdu arba naudojant EPP) ūkio subjektui pateikia sukurtos bylos duomenis. | LITEKO, EPP |
| Skundą įkelti į ANR ES bylą | ANR naudotojas | Kai skundas gautas tiesiogiai iš ūkio subjekto ar iš teismo, ANR naudotojas atitinkamoje ES byloje įkelia ūkio subjekto skundą. | ANR |
| Skundą perduoti teismui | ANR naudotojas | Jeigu skundas gautas priežiūros institucijos tiesiogiai (nebuvo teiktas teismui), ANR naudotojas skundą su kitais lydinčiais dokumentai iš ANR per sąsajas perduoda į LITEKO. | ANR |
| Priimta teismo nutartis → Automatiškai gauti teismo nutartį → Peržiūrėti teismo nutartį | ANR naudotojas, ANR | Jeigu ūkio subjekto skundas iš ANR į LITEKO buvo perduotas per integracines sąsajas, ANR iš LITEKO automatiškai, kai teismas priima sprendimą, gauna teismo nutartį dėl skundo. ANR naudotojas peržiūri teismo nutartį. | LITEKO, ANR |
| Priimta teismo nutartis → Gauti nutartį ir įkelti į ANR ES bylą | ANR naudotojas | Kai skundas buvo teiktas tiesiogiai teismui / ginčų komisijai, ANR naudotojas teismo nutartį gauna popieriniu būdu, naudojant EPP ar kt. Gautą nutartį ANR naudotojas įkelia į atitinkamą ES bylą, prie skundo. | ANR |
| ES lieka galioti | ANR naudotojas | Priežiūros institucija, gavusi teismo nutartį arba sutikdama ar iš dalies sutikdama su institucijos pateiktu skundu, gali:   * Palikti ES galioti; * Panaikinti ES ar koreguoti ES (žr. 8.1.6 skyrius); * Skųsti teismo nutartį – įkelti skundą į ANR (atitinkamą ES bylą) ir per sąsajas skundą perduoti į LITEKO. | ANR |
| Panaikinti ES | ANR naudotojas | ANR |
| Koreguoti ES | ANR naudotojas | ANR |
| Skųsti nutartį → Įkelti skundą ir pateikti teismui | ANR naudotojas | ANR, LITEKO |

### Ekonominės sankcijos koregavimas / naikinimas




8.7 pav. ES koregavimo / naikinimo proceso diagrama

8.7 lentelė. Ekonominės sankcijos koregavimo / naikinimo proceso aprašymas

| Žingsnis | Atsakingas | Aprašymas | Naudojama IS, registras |
| --- | --- | --- | --- |
| Panaikinti procesinį sprendimą | ANR naudotojas | Esant poreikiui ANR naudotojas panaikina procesinį (-ius) sprendimą (-us). Procesinis sprendimas pažymimas negaliojančiu. | ANR |
| Surašyti procesinį sprendimą | ANR naudotojas | Esant poreikiui ANR naudotojas ES byloje surašo naują (-us) procesinį (-ius) sprendimą (-us). Jeigu koreguojamas priimtas procesinis sprendimas, jis panaikinamas ir surašomas naujas procesinis sprendimas. | ANR |
| Koreguoti pažeidimo duomenis | ANR naudotojas | Esant poreikiui ANR naudotojas koreguoja pažeidimo duomenis. Pakoreguoto pažeidimų duomenų pagrindu toliau gali būti sudaromi procesiniai sprendimai. | ANR |
| Registruoti asmenį (juridinį / fizinį) | ANR naudotojas | Esant poreikiui ANR naudotojas ES byloje registruoja naujus asmenis arba koreguoja registruotų asmenų duomenis. | ANR |
| Įvesti tyrimo veiksmus | ANR naudotojas | Esant poreikiui ANR naudotojas ES byloje įveda naujas tyrimo veiksmus arba koreguoja esamas tyrimo veiksmus. Koreguojant esamas tyrimo veiksmus gali reikėti panaikinti esamus priimtus procesinius sprendimus. | ANR |
| Informuoti ūkio subjektą | ANR naudotojas, ANR | ANR naudotojas, panaikinęs ar surašęs procesinį sprendimą, gali informuoti ūkio subjektą apie priimtą procesinį sprendimą (žr. 8.1.3 skyrius). | ANR, e. Pristatymas IS |
| Ūkio subjekto licencijos naikinimas / sustabdymas | ANR naudotojas, ANR | Jeigu priimtame procesiniame sprendime numatyta naikinti / stabdyti ūkio subjekto licenciją, ANR naudotojas gali iniciuoti ūkio subjekto licencijų tvarkymo funkcionalumą (žr. 8.1.4 skyrius). | ANR, LIS |
| Gautas skundas → Skundo nagrinėjimas → Proceso pabaiga | ANR naudotojas, ANR | Jeigu dėl ES byloje priimto sprendimo yra gautas skundas, inicijuojamas skundo nagrinėjimo procesas (žr. 8.1.6 skyrius). | ANR, LITEKO |
| Baigėsi apskundimo terminas → Proceso pabaiga | ANR | Jeigu baigėsi procesinio sprendimo apskundimo terminas, laikoma, kad procesinis sprendimas įsiteisėjo. | ANR |

## Priedas Nr. 2. BPMN notacijos paaiškinimai

Žemiau esančiame paveiksle pateikiamos supaprastintos BPM notacijos reikšmės, lentelėje – notacijos paaiškinimai.



8.1 pav. BPM notacijos supaprastintas paaiškinimas

8.1 lentelė. BPM notacijos aprašymas

| Žymėjimas | Paaiškinimas |
| --- | --- |
| Konteineriai ir juostos | |
| Konteineris | Konteineris (angl. Pool), kuriame atvaizduojami tam tikro proceso dalyvio atliekami proceso žingsniai arba aplinka, kurioje šie proceso žingsniai yra atliekami, pavyzdžiui, informacinė sistema. |
| Juosta | Konteineris padalintas į juostas (angl. Lane), kuriose atvaizduojami tam tikroje aplinkoje, pavyzdžiui, tam tikros informacinės sistemos aplinkoje, tam tikrų dalyvių atliekami proceso žingsniai – padalintos juostos žymi dalyvius, kurie atlieka juostuose esančius proceso žingsnius. |
| Sprendimai ir sąlygos | |
| Sprendimas ar sujungimas;  Sprendimas ar sujungimas (užpildytas) | Sprendimas, sąlyga arba kelių susiejimas po sprendimo sąlygos. Procesas tęsiamas tik viena šaka, kurios sąlyga tenkinama. |
| Lygiagretus išskyrimas ar sujungimas | Lygiagrečiai žingsnių išskyrimas arba susiejimas. Visos išėjusios sekos pradedamos vykdyti lygiagrečiai, kol pasibaigia arba sujungiamos. Sujungiant sekas yra laukiama kol visos susijungiančios sekos pasieks susiejimą. |
| Sprendimas ar sujungimas (ARBA) | Sprendimas, sąlyga arba kelių susiejimas po sprendimo sąlygos. Gali būti daugiau nei viena tinkanti sąlyga. |
| Įvykiais paremtas sprendimas ar sujungimas | Įvykiu paremta sąlyga. Tikrinama ar įvyko numatytas įvykis ir jam įvykus procesas vyksta numatyta seka. |
| Sudėtingas sprendimas ar sujungimas | Sprendimas, sąlyga arba kelių susiejimas po sprendimo sąlygos. Gali būti daugiau nei viena tinkanti sąlyga. Paprastai naudojama kai yra 4 ir daugiau sąlygų. |
| Srautai | |
| Nuorodos į kitus žingsnius | |
| Nuoroda į kitą žingsnį | Nuoroda į kitą žingsnį tame pačiame procese |
| Sąlyginė nuoroda į kitą žingsnį | Nuoroda į kitą žingsnį tame pačiame procese jei tenkinama nurodyta sąlyga. Galima naudoti vietoje sprendimo ar sąlygos. |
| Nuoroda į kitą žingsnį pagal nutylėjimą | Nuoroda į kitą žingsnį tame pačiame procese, kuri naudojama sprendimo elemente pažymint šaką, kuria vyksta procesas netenkinant visų kitų sąlygų. |
| Pranešimo srautai | Informacinis srautas, pavyzdžiui, siunčiant pranešimą tarp dalyvių. |
| Asociacija | Artefaktų (pavyzdžiui duomenų objektų) prijungimas prie proceso žingsnių. |
| Įvykiai | |
| Pradžios įvykiai | |
| Paprastas | Proceso pradžia. |
| Taimeris | Proceso pradžia, informuojant kad procesas pradedamas tam tikru laiku ar laiko intervalu. |
| Pranešimas | Proceso pradžia, informuojant, kad gautas pranešimas. |
| Signalas | Proceso pradžia, informuojant, kad gautas signalas. |
| Sąlyginis | Proceso pradžia, jei tenkinama nurodyta sąlyga. |
| Tarpiniai įvykiai | |
| Pranešimas | Proceso tarpinis įvykis, nurodantis, kad gautas išsiųstas ar gautas pranešimas. |
| Taimeris | Proceso tarpinis įvykis, nurodantis, kad tęsiama tam tikru laiku ar praėjus laiko intervalui. |
| Sąryšis | Proceso nuorodas į kitą žingsnį jungiantis elementas. Vienas išeinantis įvykis sujungiamas su vienu įeinančiu įvykiu, priskiriant jiems tą patį identifikatorių. |
| Klaida | Proceso tarpinis įvykis nurodant, kad įvyko klaida. |
| Signalas | Proceso tarpinis įvykis, išsiunčiant ir priimant signalą. |
| Sąlyga | Proceso tarpinis įvykis esant tam tikrai sąlygai. |
| Pabaigos įvykiai | |
| Paprastas | Proceso šakos pabaiga. |
| Pranešimas | Proceso šakos pabaiga, išsiunčiant pranešimą. |
| Nutraukimas | Proceso pabaiga iš karto pabaigiant visą procesą. |
| Signalas | Proceso šakos pabaiga, išsiunčiant signalą. |
| Klaida | Proceso šakos pabaiga nurodant, kad įvyko klaida. |
| Sustabdymas | Proceso šakos pabaiga nurodant, kad šakos vykdymas nutraukiamas dėl tam tikrų aplinkybių. |
| Veiklos | |
| Proceso žingsniai | |
| Proceso žingsnis | Proceso žingsnis, kurio veikla nedaloma. |
| Vartotojo proceso žingsnis | Proceso žingsnis, kurio veikla nedaloma, kai norima akcentuoti, kad žingsnis vykdomas vartotojo. |
| Keleto egzempliorių proceso žingsnis | Proceso žingsnis, nurodant kad veikla proceso žingsnyje gali būti vykdoma keletą kartų tol kol tai būtina. |
| Siunčiantis proceso žingsnis | Proceso žingsnis, kuris gali išsiųsti pranešimą, klaida, signalą ir pan. Po siuntimo pereinama į kitą proceso žingsnį. |
| Priimantis proceso žingsnis | Proceso žingsnis, kuris gali priimti pranešimą, klaida, signalą ir pan. Po priėmimo, vykdomas proceso žingsnis ir pereinama į kitą proceso žingsnį. |
| Ciklas | Proceso žingsnis, kuri gali būti vykdomas keletą kartų, nurodant kartų kiekį ar kitą sąlygą. |
| Subprocesai | |
| Sumažintas subprocesas | Subproceso žingsnis. Sudėtinis procesas, kurio veikla nematoma. |
| Išplėstas subprocesas | Subproceso žingsnis. Sudėtinis procesas, kurio veikla matoma (jame pavaizduotas procesas). |
| Iškviečiantis subprocesą žingsnis | Subproceso žingsnis. Nurodoma, kad iškviečiamas Subprocesas, kuris pavaizduotas kitoje diagramoje. |
| Ciklas | Subprocesas, kuri gali būti vykdomas keletą kartų, nurodant kartų kiekį ar kitą sąlygą. |
| Keleto egzempliorių subprocesas | Subprocesas, nurodant kad veikla proceso žingsnyje gali būti vykdoma keletą kartų tol kol tai būtina. |
| Ad-hoc subproceso žingsnis | Subprocesas, kuriame aprašytų proceso žingsnių vykdymo tvarka nėra svarbi. |
| Artefaktai | |
| Duomenų objektas | Proceso vykdymo metu sukuriami duomenys arba duomenys, kuriuos naudoja vykdomas procesas. |
| Duomenų saugykla | Duomenų saugykla yra tai, kur procesas gali įrašyti ar perskaityti duomenis ir kuri egzistuoja už proceso ribų. |
| Grupė | Būdas neformalia sugrupuoti diagramos elementus, pavyzdžiui išryškinti sritį, kuri reikalauja papildomos analizės. |
| Komentaras | Tekstinis komentaras, paaiškinimas ar kitoks apibūdinimas padedantis lengviau suprasti proceso eigą. |

|  |  |
| --- | --- |
| **KLIENTAS**  **Informatikos ir ryšių departamentas prie Lietuvos Respublikos vidaus reikalų ministerijos**  Direktorius    A. V.  Tomas Stankevičius | **PASLAUGŲ TEIKĖJAS**  **Ūkio subjektų grupė, sudaryta iš UAB „ATEA“ ir UAB ,,Insoft“, atstovaujama atsakingojo partnerio UAB „ATEA“**  Viešojo sektoriaus pardavimų vadovė     1. V.   Jurga Medelė |